Ε.Θεοχάρους: Οι προεδρικές εκλογές είναι δημοψήφισμα – News of the Greek Diaspora\nΣε μια εφ’ όλης της ύλης συνέντευξη μιλά για τη στήριξη στο Νικόλα Παπαδόπουλο, στον οποίο πιστεύει και θεωρεί ότι ήδη έχει αναπτύξει σημαντική δυναμική ενόψει Προεδρικών Εκλογών. Αναλύει «το λάθος», όπως χαρακτηρίζει την απόφαση του Γιώργου Λιλλήκα να επιμείνει στη δική του υποψηφιότητα και μας εξηγεί γιατί οι Προεδρικές Εκλογές είναι δημοψήφισμα.\nΔίνει τις δικές τις απαντήσεις σε όσα ακούγονται για την επιλογή της να κρατήσει τη θέση στο Ευρωκοινοβούλιο αλλά και τον πόλεμο που δέχθηκε από συγκεκριμένους κύκλους εντός ΔΗΣΥ, για τις θέσεις και τις επιλογές της.\nΧαρακτηρίζει ανύπαρκτη την Κυπριακή Δημοκρατία εντός Ευρωπαϊκής Ένωσης και ανεκδιήγητο τον Έσπεν Μπαρθ Έιντε για τις δηλώσεις και τη στάση του στο Κυπριακό.\nΗ απόφαση του Ανωτάτου Δικαστηρίου και η νομοθετική ρύθμιση του Γενικού Εισαγγελέα\n-Νιώθετε δικαιωμένη μετά και την απόφαση του Γενικού Εισαγγελέα για νομοθετική ρύθμιση που θα εξασφαλίζει την έδρα για τον Γιώργο Παπαδόπουλο και την Αλληλεγγύη;\nΔε θεωρώ ότι έχουμε κάνει κάτι κακό ή κάτι που δεν ήταν σωστό σε σχέση με τη βουλευτική έδρα στη Λεμεσό. Το Ανώτατο πήρε την απόφαση του και ο Γενικός Εισαγγελέας τη δική του απόφαση για νομοθετική ρύθμιση. Εμείς σεβόμαστε τις αποφάσεις και θα τις ακολουθήσουμε. Αν αποφάσιζαν κάτι άλλο και πάλι θα ήταν σεβαστό, δεν έχουμε καμιά πρόθεση να αμφισβητήσουμε την όποια απόφαση.\nΟι πολίτες είναι αυτοί που έδωσαν την έδρα με τη ψήφο τους στην Αλληλεγγύη και εμείς με το έργο και τις θέσεις μας προσπαθούμε να τους δικαιώνουμε καθημερινά.\nΓίνεται μια προσπάθεια για ρύθμιση του θέματος που μας ικανοποιεί και δεν έχουμε κανένα λόγο να το κρύψουμε.\nΣε όλες τις χώρες της ΕΕ όταν υπάρχουν Εθνικές Εκλογές, τα κόμματα έχουν ευρωβουλευτές στα ψηφοδέλτια, έτσι ώστε να ενισχύσουν τα ψηφοδέλτια τους. Θυμάμαι αντίστοιχη εκλογική αναμέτρηση στην Ελλάδα όπου σχεδόν όλοι οι Ευρωβουλευτές της Ελλάδας συμμετείχαν στα ψηφοδέλτια. Η νομοθεσία των 27 κρατών μελών φαίνεται να είναι εναρμονισμένη με αυτά τα δεδομένα και δίνει 15 ημέρες στους ευρωβουλευτές να αποφασίσουν αν θα κρατήσουν ή όχι τη θέση στο εθνικό κοινοβούλιο. Δεν μπορεί η Ευρώπη να είναι βήματα μπροστά και εμείς να μένουμε πίσω.\n«Απορρίπτω μετά βδελυγμίας τη χυδαιότητα που λέγεται ότι δήθεν επέλεξα το Ευρωκοινοβούλιο για τα λεφτά»\n-Η Ελένη Θεοχάρους έχει μετανιώσει που παραχώρησε τη βουλευτική της έδρα στον Γιώργο Παπαδόπουλο; Ιδιαίτερα με τα ζητήματα που υπάρχουν το τελευταίο διάστημα στην ατζέντα της κυπριακής Βουλής;\nΔεν έχω συνηθίσει να επιλέγω μετερίζια από όπου θα δίνω τη μάχη μου. Για μένα σημασία έχει να είμαι στην καλύτερη θέση που μπορώ, έτσι ώστε να προσφέρω τα μέγιστα στην προσπάθεια υπεράσπισης των δικαιωμάτων του λαού μας και της χώρας μας.\nΑπορρίπτω μετά βδελυγμίας αυτή την κακοήθεια, τη χυδαιότητα που λέγεται, ότι δήθεν επέλεξα να παραμείνω στην Ευρωβουλή γιατί τα λεφτά είναι περισσότερα από αυτά στην Κυπριακή Βουλή.\nΔημιουργήθηκε αδίκως ένας μύθος γύρω από τους Ευρωβουλευτές, ότι δηλαδή πληρώνονται με υπέρογκα ποσά σε σχέση με τους βουλευτές των εθνικών κοινοβουλίων. Εγώ προκαλώ τον Γενικό Ελεγκτή να κάνει ένα έλεγχο έτσι ώστε να κλείσει μια και καλή αυτό το ζήτημα. Το γνωρίζετε ότι οι βουλευτές στην Αθήνα παίρνουν μέχρι και χίλια ευρώ περισσότερα από ότι ένας Ευρωβουλευτής;\nΔεν πήγα στο ευρωκοινοβούλιο να κάνω αυτή την εξαιρετικά σημαντική, απαιτητική και δύσκολη δουλεία σε τόσο πολύπλοκα και βαρυσήμαντα ζητήματα για να λέει ο καθένας το κακεντρεχές του σχόλιο και να με υποσκάπτει με τέτοιο τρόπο.\nΆλλωστε οι ιδέες με τις οποίες εξασφάλισα εκλογή, αποτελούν απόψεις και θέσεις που είχα έκτοτε και που θεώρησα σημαντικό να τις υπερασπιστώ για την Κύπρο ευρωπαϊκό επίπεδο.\nΔεν εξασφάλισα σε καμιά περίπτωση την εκλογή μου βασισμένη στο πρόγραμμα του ΔΗΣΥ. Εμένα η ατζέντα μου ήταν άλλη, ήταν διαφορετική. Είχαν κάθε δυνατότητα όταν επέλεγαν υποψηφίους να με κόψουν προωθώντας άλλες επιλογές, αλλά δεν το έκαναν. Με άφησαν εκεί για να είμαι υποψήφια γνωρίζοντας ότι δε θα συμφωνούσα.\n-Θεωρείτε ότι μεταξύ άλλων εκφράζετε και μια μερίδα των ψηφοφόρων του Δημοκρατικού Συναγερμού;\nΑυτός ήταν και ο λόγος μιας και το ρωτάτε, που δεν απεχώρησα πιο γρήγορα από τον ΔΗΣΥ. Το 67% των ψηφοφόρων του ΔΗΣΥ το 2004 διαφώνησε με τη στάση του κόμματος στο Κυπριακό. Είχα λοιπόν τη «ψευδαίσθηση» ότι εξέφραζα αυτό το 67%. Δεσμεύτηκα στις θέσεις που είχα και ήθελα να τις εξυπηρετήσω.\n«Δεν με πείθει ότι αυτό που λένε κομματική προσήλωση ή κομματικός πατριωτισμός ισχύει στην περίπτωση του ΔΗΣΥ»\n-Νιώθετε ότι οι θέσεις που εκφράζει ο ΔΗΣΥ είναι ανακόλουθες σε σχέση με τα «πιστεύω» και τα «θέλω» των ψηφοφόρων του; Αν ισχύει αυτό γιατί συνεχίζουν οι πολίτες να στηρίζουν τον ΔΗΣΥ;\nΣτο δεύτερο σκέλος της ερώτησής σας δεν έχω απάντηση. Προσπάθησα πολλές φορές να απαντήσω στο ερώτημα αυτό. Όσο κι αν προσπαθώ δε βρίσκω λογική. Ανάμεσά τους υπάρχουν αγωνιστές της ΕΟΚΑ που ενώ τότε κινδύνευαν ακόμα και με κρεμάλα, εντούτοις στήριξαν το σχέδιο ΑΝΑΝ και τη ΔΔΟ. Για μένα παραμένει μυστήριο το πώς μπορεί να ισχύει κάτι τέτοιο. Δε με πείθει πως αυτό που λένε κομματική προσήλωση ή κομματικός πατριωτισμός είναι αυτό που ισχύει στην προκειμένη περίπτωση. Οι παράγοντες είναι πολλοί. Ωστόσο δεν υπάρχει λόγος να προκαλούμε αυτή την περίοδο με ό,τι διασπά το λαό.\nΣε κάθε περίπτωση θεωρώ τρομακτική προσβολή αυτό που γίνεται προς το άτομό μου γιατί παραμένω πιστή σε αντιλήψεις και αρχές. Δεν πήρα ποτέ μου αξίωμα ή θέση με διορισμό, δεν πήρα ποτέ μου αντάλλαγμα, ό,τι κέρδισα το κέρδισα με την ψήφο του λαού και σε καμιά περίπτωση δεν είμαι αγνώμων. Στον ΔΗΣΥ έχω φιλίες ακόμα και αρκετές από αυτές είναι πολύ στέρεες και δυνατές, συνεπώς κάποιες αθλιότητες καλό είναι να σταματήσουν να λέγονται.\n-Μιας και αγγίξαμε το κεφάλαιο Δημοκρατικός Συναγερμός, πώς είδατε αυτή τη διαμάχη Γενικού Ελεγκτή-Χάρη Γεωργιάδη για το ζήτημα της Σάβιας Ορφανίδου;\nΝα μου επιτρέψεις να αρχίσω λέγοντας ότι θεωρώ απαράδεκτο στην Κύπρο του 21ου αιώνα είτε κάποιος είναι υπάλληλος είτε δημόσιος λειτουργός, είτε αξιωματούχος να μην μπορεί να εκφράσει την πολιτική του θέση. Θα πρέπει να του επιτραπεί να εκφράζει τα πολιτικά του «πιστεύω», φτάνει φυσικά και ο ίδιος να είναι ακέραιος χαρακτήρας και να μην επιτρέπει στα φρονήματά του να επηρεάζουν τη δουλειά του.\nΤώρα, σε σχέση με αυτό που με ρωτάτε, η θέση μου είναι ξεκάθαρη: Αν η Σάβια εξασφάλισε τη θέση αξιοκρατικά μέσα από προκήρυξη, διαγωνισμό και αξιολόγηση που έγινε, τότε ορθά και πολύ καλά έκαναν και τις ενέκριναν την απόσπαση στη συγκεκριμένη θέση.\nΑν όμως κάτι τέτοιο δεν έγινε και απλά τοποθετήθηκε στη θέση αυτή γιατί κατείχε μια θέση στον ΔΗΣΥ και στο Υπουργείο, τότε αυτό είναι κατακριτέο. Πάντως στην ΕΕ, ακόμα και η τελευταία θέση να είναι, προκηρύσσεται. Μου φαίνεται παράδοξο, η ΕΤΕπ, να στάμπαρε και να ζήτησε επιτακτικά έναν Κύπριο πολίτη για να εργαστεί εκεί.\n«Η Κυπριακή Δημοκρατία στην ΕΕ δυστυχώς είναι ανύπαρκτη»\n-Η Ευρώπη έχει πολλές προκλήσεις να αντιμετωπίσει. Πολλές από αυτές αφορούν την Τουρκία, όπως για παράδειγμα οι ενταξιακές διαπραγματεύσεις, το προσφυγικό, η τελωνειακή ένωση. Ακούγονται μάλιστα φήμες για «δώρα» της Κομισιόν προς την Τουρκία μέσα στο Φθινόπωρο. Ποια είναι η θέση σας στο ζήτημα αυτό; Η Κύπρος θα έχει λόγο; Θα πρέπει να μας καθησυχάζει αυτό ή όχι;\nΗ Κυπριακή Δημοκρατία στην ΕΕ δυστυχώς είναι ανύπαρκτη, ήταν ανέκαθεν ανύπαρκτη και θα εξηγήσω ακριβώς τι εννοώ. Τα δικαιώματα που κερδίσαμε με την ένταξή μας, τις δυνατότητες που είχαμε και τα εργαλεία που είχαμε στη διάθεσή μας ακόμα και όταν η Τουρκία καιγόταν να μπει στην ΕΕ, ποτέ δεν τα χρησιμοποιήσαμε. Πάντα είχαμε μια φοβική στάση έναντι στην ΕΕ.\nΩς Ευρωβουλευτές τα τελευταία χρόνια δώσαμε μάχες στο Ευρωκοινοβούλιο. Λειτουργήσαμε με τρόπο καταλυτικό, φέραμε δεκάδες ευρωβουλευτές στην Κύπρο, εξασφαλίσαμε ψηφίσματα για την Κύπρο.\nΤο γνωρίζετε ότι σε ολόκληρη θητεία, ο Πρόεδρος της Δημοκρατίας, μας είδε μόλις μια φορά και άλλη μια ο Υπουργός Εξωτερικών;\n-Πού αποδίδετε αυτή τη στάση του Προέδρου;\nΔεν ξέρω, ίσως έχουν την εντύπωση ότι ο βαθμός αποδοτικότητας των συναντήσεων με τον Πρόεδρο της Κομισιόν και με άλλους αξιωματούχους είναι τόσο μεγάλος ώστε να μη χρειάζεται η συνεισφορά των Ευρωβουλευτών. Ίσως να θεωρούν ότι κάποιοι Ευρωβουλευτές τους χαλούν το «καλό κλίμα» που λένε ότι δημιουργούν εντός ΕΕ;\nΑυτό που με ξενίζει είναι ότι δεν τιμήσαμε ποτέ τη θέση μας ως κράτος-μέλος στην ΕΕ. Πάντα υιοθετούσαμε τη στάση του «καλού παιδιού» και τώρα βλέπουμε τα αποτελέσματα της στάσης μας δυστυχώς.\n-Δεν μου απαντήσατε όμως …η Ευρώπη θα κάνει δώρα στην Τουρκία;\nΤι να πω… Ίσως επιχειρήσουν να απελευθερώσουν τη θεώρηση της βίζας των Τούρκων υπηκόων σε χώρες της ΕΕ, κάτι που θα έχει παρόμοιο αποτέλεσμα με το να παραχωρούνταν οι τέσσερις ελευθερίες που ζητούν για τους Τούρκους υπηκόους στην Κύπρο μετά τη λύση. Θα μπορούσαμε να πούμε ότι είναι κάτι ισοδύναμο. Μην ξεχνάτε ότι ο Ερντογάν στο Sputnik πριν λίγους μήνες είπε, ούτε λίγο ούτε πολύ, ότι η προσάρτηση της Κύπρου θα γίνει όταν η μάζα τούρκων πολιτών θα του επιτρέπει να το κάνει.\nΤώρα, σε περίπτωση που η Κύπρος δεν επιτρέψει να γίνει κάτι τέτοιο, δεν αποκλείεται η Τουρκία να χρησιμοποιήσει το «κρυφό χαρτί» των προσφύγων και να ανοίξει τη δίοδό τους από την Τουρκία προς τα παράλια της Κύπρου, δημιουργώντας αλυσιδωτές επιδράσεις και προβλήματα.\n«Ο Γενικός Γραμματέας του ΟΗΕ θα τους πείσει να πάνε σε νέα Γενεύη»\n-Την Κυριακή ο ΠτΔ θα είναι στη Νέα Υόρκη για μια τριμερή συνάντηση. Θεωρείτε ότι ορθώς πάει σε τριμερή; Πάμε σε νέα Γενεύη;\nΗ τριμερής στη Νέα Υόρκη θα είναι μια επανάληψη του δείπνου της 1ης Δεκεμβρίου, απλά αντί να γίνει στην Κύπρο θα γίνει στη Νέα Υόρκη. Ο Γενικός Γραμματέας του ΟΗΕ θα τους πείσει να συμφωνήσουν για μια νέα Γενεύη. Δε θα υπάρξει αδιέξοδο στη διαδικασία. Τουλάχιστον όχι σε αυτό το στάδιο.\nΌπως πήγαμε στη Διάσκεψη τον Γενάρη με τον πήχη, έτσι θα πάμε και τώρα. Για άλλη μια φορά όμως η Τουρκία θα μας βάλει να παίζουμε το δικό της παιχνίδι. Δεν είμαι μάντης, απλά κάποια πράγματα φαίνονται ξεκάθαρα.\nΘέλω να επαναλάβω για μια ακόμα φορά ότι δεν υπάρχει σώφρων Κύπριος πολίτης που να μην θέλει λύση και πρέπει να σταματήσουν κάποιοι να λένε ότι υπάρχουν πολιτικοί και πολίτες που δε θέλουν λύση.\nΤην ίδια ώρα όμως, είναι για να απορεί κανείς πως ανέχεται ο Αναστασιάδης να συνεχίζει να συνομιλεί με τον Έιντε, ειδικά μετά από όλα όσα δημόσια υποστηρίζει αυτός ο άνθρωπος. Κατά τη δική μου αντίληψη ο Έιντε είναι ανεκδιήγητος.\nΌλα όσα τα τελευταία χρόνια συμφωνήθηκαν στο τραπέζι των διαπραγματεύσεων στην εσωτερική πτυχή, υπό την επίβλεψη Έιντε, διαμορφώνουν ένα δυσλειτουργικό μόρφωμα, το οποίο θα καταρρεύσει αν επιχειρήσουν να το εφαρμόσουν στο πλαίσιο μιας ενδεχόμενης λύσης.\nΑυτά είναι που βλέπουμε και νιώθουμε την ανάγκη για εφαρμογή διεκδικητικής στρατηγικής στο Κυπριακό.\n«Στη ξηρά το θερμό επεισόδιο, αν τελικά θα γίνει φυσικά»\n-Το τελευταίο διάστημα γίνεται λόγος για θερμό επεισόδιο τον Ιούλιο. Αν γίνει κάτι τέτοιο ποια μορφή θα έχει κατά τη δική σας αντίληψη;\nΤο πρώτο που θα πρέπει να αναφέρουμε εδώ είναι ότι ως κράτος δε θα έπρεπε να είχαμε δεχθεί να συζητηθεί κάτι τέτοιο δημόσια ή να αναφέρεται δημόσια από τον οποιοδήποτε. Πόσο μάλλον από τον ίδιο τον Έιντε, που υποτίθεται είναι εδώ εκπροσωπώντας τη διεθνή νομιμότητα. Θα έπρεπε να είχαμε συγκρατήσει αυτή την κατάσταση και να γίνονται παράλληλα κινήσεις προς αποφυγή ενός τέτοιου ενδεχομένου, το οποίο θα είναι καταστροφικό, ειδικά σε μια περίοδο όπου ο τουρισμός είναι στην καλύτερή του φάση.\nΌσο αφορά τώρα στη μορφή του επεισοδίου, αν και εφόσον αυτό πραγματοποιηθεί τελικά, εγώ θεωρώ ότι το θερμό επεισόδιο δε θα είναι στη θάλασσα. Θεωρώ πως δε θα χτυπήσουν ούτε εξέδρα-πλατφόρμα στην οποία θα εργάζονται αθώοι πολίτες. Άρα αν θα γίνει επεισόδιο θα γίνει στη ξηρά με πιθανότερη περιοχή αυτή των Κοκκίνων, Πύργου, Λιμνίτη, κάπου εκεί. Θα πρέπει να είμαστε έτοιμοι σε ένα τέτοιο ενδεχόμενο. Έχουμε όμως την ευχέρεια και την ικανότητα να αντιδράσουμε; Δυστυχώς έτσι όπως έχει εξελιχθεί η κατάσταση το φρόνημα έχει πληγεί σε μεγάλο βαθμό και αυτό είναι το πιο τραγικό.\n«Ο Γιώργος Λιλλήκας, δυστυχώς για τον ίδιο, κάνει λάθος»\n-Η υποψηφιότητα Γιώργου Λιλλήκα θεωρείτε ότι τελικά θα προκαλέσει πρόβλημα στη δυναμική που θα μπορούσε να αναπτύξει ο Νικόλας Παπαδόπουλος ή θεωρείτε ότι σιγά σιγά θα απορροφήσει την υποψηφιότητα Λιλλήκα ο Νικόλας;\nΟ Νικόλας Παπαδόπουλος έχει ήδη αναπτύξει δυναμική παρά τα ελάχιστα που έχουν γίνει σε σχέση με τα προεκλογικά μέχρι στιγμής. Ο φίλος μου ο Γιώργος, νιώθω ότι κάνει λάθος. Δυστυχώς για τον ίδιο και τη Συμμαχία, αφού η συνεισφορά τους στην ενδεχόμενη εκλογή του Νικόλα θα ήταν μεγάλη και θα είχαν στη διακυβέρνηση και ρόλο αλλά και λόγο.\nΠροσδοκία του είναι να λεηλατήσει το ΑΚΕΛ; Πιστεύει ότι μπορεί να πλήξει το ΑΚΕΛ και να πείσει κόσμο του ΑΚΕΛ να τον ακολουθήσει. Σίγουρα ένα μέρος θα το πετύχει αλλά δεν νομίζω ότι ήταν σωστή κίνηση για τον ίδιο. Ιδιαίτερα αν μοιραία αποτύχει η προσπάθεια να εφαρμόσουμε μια στρατηγική στο Κυπριακό που να βγάζει τον τόπο από τα αδιέξοδα, εξαιτίας της επιλογής του να διεκδικήσει την Προεδρία θα του στοιχίσει και εκτιμώ πως η ιστορία θα τον θυμάται με το στίγμα αυτό.\nΟι εκλογές είναι δημοψήφισμα. Είτε ο κόσμος θέλει να αλλάξουμε τρόπο διεκδίκησης στο Κυπριακό είτε να παραμείνουμε στα ίδια αδιέξοδα του σήμερα και της πολιτικής Αναστασιάδη.\n«Δεν μας ενδιαφέρει η ονοματολογία όταν μιλάμε για λύση του Κυπριακού»\n-Τελικά καταλήξατε ποια θα είναι η μορφή λύσης που θα ενταχθεί στο προεκλογικό πρόγραμμα του Νικόλα Παπαδόπουλου;\nΘα το πω για άλλη μια φορά. Αν η λύση κατοχυρώνει όλα όσα ζητούμε, προσωπικά δε με απασχολεί καθόλου το όνομα της μορφής της λύσης. Αν η λύση εξασφαλίζει ότι θα έχω δικαίωμα να ζω όπου θέλω, να έχω περιουσία και να εργάζομαι όπου θέλω, να είναι κατοχυρωμένα όλα τα ανθρώπινα δικαιώματα, να έχω τα πολιτικά μου δικαιώματα, να δημιουργήσω οικογένεια όπου θέλω, να εφαρμοστεί το ευρωπαϊκό κεκτημένο, τότε δε θα με ενδιαφέρει η ονοματολογία. Αυτό που συζητούμε σήμερα πάντως δεν είναι ούτε διζωνική, ούτε δικοινοτική, ούτε ομοσπονδία. Και τα ανθρώπινα δικαιώματα θα πρέπει να ακρωτηριαστούν για να χωρέσουν σε κάτι τέτοιο. Θα πρέπει να τετραγωνίσουμε τον κύκλο όπως έλεγε και ο Όλι Ρεν παλαιότερα.\n-Αν λάβουμε ως δεδομένο ότι ο Νικόλας Παπαδόπουλος περάσει στο δεύτερο γύρο και κερδίσει με τη στήριξη του ΑΚΕΛ, θα μπορούσατε να συνυπάρξετε σε διακυβέρνηση μαζί με το ΑΚΕΛ;\nΗ Αλληλεγγύη είναι έτοιμη να συμμετέχει σε Διακυβέρνηση Εθνικής Σωτηρίας, με όλους μέσα, νικητές και ηττημένους. Φτάνει να ασπαστούν και να αγκαλιάσουν το πρόγραμμα το οποίο θα οδηγήσει τον τόπο έξω από το αδιέξοδο, το πρόγραμμα που προτείνει η υποψηφιότητα Παπαδόπουλου.\nΑυτό που κάνουν σήμερα μας βάζει στο στόμα του λύκου. Καταντήσαμε μια θλιβερή μειοψηφία ανάμεσα σε 80 εκατομμύρια Τούρκους. Είναι θλιβερό αυτό που κάνουν.\nΟι προκλήσεις και τα επόμενα βήματα για το ΓεΣΥ\n-Το ΓεΣΥ έφτασε σε σημείο που να μπορούμε να πούμε ότι παραμένει μόνο η εφαρμογή του; Πρόκειται για νίκη της διακυβέρνησης Αναστασιάδη;\nΚαταλαβαίνω πού θέλετε να με πάτε. Θα πρέπει να σας πω ότι η ψήφιση ενός ή δυο νομοσχεδίων δεν σημαίνει αυτόματα και την εφαρμογή τους. Νίκη, είναι να δίνεις προοπτική και τη δυνατότητα στον πολίτη να έχει σωστή ιατρική περίθαλψη. Στην πράξη και όχι στη θεωρεία.\nΘα πρέπει να πείσεις το λαό ότι όσο στέκει στα πόδια του θα πρέπει να συνεισφέρει για όλους και να το νιώσει ο λαός αυτό.\nΨάχνουν για μοντέλο, έχουμε το μοντέλο λειτουργίας του Ογκολογικού της Τράπεζας Κύπρου, το οποίο λειτουργεί με μεγάλη επιτυχία, με κατά τεκμήριο πολύ καλούς γιατρούς και νοσηλευτικό προσωπικό, με τους πολίτες να είναι εξαιρετικά ευχαριστημένοι με τις υπηρεσίες που λαμβάνουν. Γιατί δεν χρησιμοποιούν το μοντέλο αυτό και για το οποιοδήποτε Γενικό Νοσοκομείο αυτής της χώρας;\nΠρώτο στοίχημα που πρέπει να κερδηθεί για να μπορούμε να μιλάμε για νίκη είναι η αυτονόμηση των Νοσοκομείων, ζήτημα το οποίο είναι τεράστιο. Το δεύτερο στοίχημα είναι να πείσουμε το λαό να συνεισφέρει, τρίτο σημείο είναι το να μην στερούμε το δικαίωμα επικουρικής ασφάλισης στους πολίτες.\nΤέταρτο στοίχημα αν όντως θέλουν επενδύσουν στον τομέα της Υγείας και της Ιατρικής, είναι το να καταφέρουν να κατασκευάσουν/δημιουργήσουν Πανεπιστημιακό Νοσοκομείο.\nΌταν γίνουν όλα αυτά τότε θα μπορούμε να μιλάμε για νίκη, προς το παρόν απλά γίνονται κάποια βήματα που δεν έχουν ακόμα φτάσει στο επιθυμητό αποτέλεσμα.\nΥπάρχουν ήδη ρωγμές μεταξύ των εμπλεκομένων πλευρών. Πολλοί θα επιχειρήσουν να σαμποτάρουν την προσπάθεια αυτή. Ευελπιστώ ότι τη στιγμή που θα υπάρχει ο κίνδυνος κατάρρευσης του εγχειρήματος αυτού, όλοι θα σταθούν στο ύψος των περιστάσεων. Υπάρχουν όμως πολλά να γίνουν ακόμα μέχρι να φτάσουμε στην ολοκλήρωση του εγχειρήματος αυτού. Μακάρι να το πετύχουμε να γίνει πραγματικότητα. Αλλά εγώ σε καμία περίπτωση δε θα έλεγα ότι έγινε κάτι που να δηλώνει ότι φτάσαμε στο τέλος για να καρπωθεί κάποιος κάτι.\nPrevious Terror in Britain – LIFG: What did Prime Minister May know?\nNext Λονδίνο: Το Ισλαμικό Κράτος ανέλαβε την ευθύνη της επίθεσης


Ι.Ν.Αγίας Βαρβάρας Πατρών κ' Οσίου Σάββα: Φεβρουαρίου 2009\nΤΟ ΣΤΑΔΙΟ ΤΩΝ ΑΡΕΤΩΝ\nΑπέναντι στο θόρυβο των ημερών λόγω των καρναβαλικών εκδηλώσεων η Εκκλησία συνιστά ένα «μοντέλο» ζωής με προοπτική την αιωνιότητα και προτείνει ένα πρόγραμμα περισυλλογής και κατευνασμού των παθών. Το μοντέλο αυτό το υπαγορεύουν βαθύτερα αιτήματα της ψυχής που επιμένουν στην καλλιέργεια και την άσκηση των πνευματικών αγώνων όπου με την ανάπτυξη των εκκλησιαστικών αρετών επαναφέρει τη ζωή μας στην αρχική της ιερότητα.\nΣ’ αυτές τις αρετές της Εκκλησίας αναφέρεται το σημερινό Ευαγγέλιο τονίζοντας τρία αξιοπρόσεχτα σημεία :\nΑ) την άφεση των παραπτωμάτων των συνανθρώπων μας\nΒ) την άσκηση της αληθινής νηστείας και\nΓ) την αποφυγή συγκέντρωσης υλικού πλούτου και την επένδυση σε πνευματικά αγαθά.\nΑς δούμε το καθένα χωριστά:\nΑ) η άφεση των παραπτωμάτων μας είναι βέβαια έργο της Εκκλησίας και το ασκούν οι πνευματικοί, ανήκει όμως σε όλους το έργο της συγγνώμης για πράξεις και παραλήψεις συνανθρώπων ιδιαίτερα όταν αυτές στρέφονται εναντίον μας. Αυτό σημαίνει, ότι αντιπαρέρχομαι και λησμονώ κάθε τι που θα στεκόταν εμπόδιο στην κοινωνία τα αγάπης μεταξύ μας συμβάλλοντας έτσι στον περιορισμό του κακού. Με τον τρόπο αυτό προάγω το αγαθό και προάγομαι σε αυτό. Δηλαδή γίνομαι «συνεργός Θεού» κατά χάρη (α Κορ. 3,9). Η σημασία της άφεσης υποδηλώνεται όμορφα στο στίχο της Κυριακής Προσευχής : «άφες ημίν τα ωφειλήματα υμων ως και ημεις αφιεμεν τοις οφειλετες ημων»(Ματθ. 6,12).\nΒ) στον τρόπο άσκησης της νηστείας αναφέρεται το δεύτερο σημείο της περικοπής που προκαλούσε τριβές ανάμεσα στους Εβραίους καθώς και στην υποκριτική της μορφή. Ο κίνδυνος σήμερα εντοπίζεται σήμερα μάλλον στην άνευ όρων κατάργηση της νηστείας. Αυτό όμως που τονίζεται στην Κ. Διαθήκη είναι η ουσιαστική άσκησή της. Η υποκριτική νηστεία την οποία ελέγχει αυστηρά ο Χριστός είναι ο μόνιμος κίνδυνος διαστροφής του περιεχομένου και του σκοπού της. Ο υποκριτής εφαρμόζοντας τους τύπους αντί της ουσίας γίνεται σκάνδαλο ενώ χάνει τους κόπους του. «αμην αμην λεγω υμιν, ότι απέχουσι του μισθού αυτων». Άλλη μορφή υποκρισίας μπορεί να εμφανιστεί πίσω από το ατημέλητο ντύσιμο και το σκυθρωπούς για να δοθεί η εντύπωση της αυστηρής τήρησης της νηστείας. Το φαινόμενο αυτό όπως είναι γνωστό και στις χριστιανικές κοινότητες συνδέεται και με άλλες μορφές διαστροφής όπως η τυπολατρία, η θρησκοληψία πράγματα που έβλαψαν την Εκκλησία προκαλώντας αιρέσεις και σχίσματα.\nΓ) την απόκτηση και χρήση των υλικών αγαθών ευλογεί πάντοτε η Εκκλησία, όχι όμως και τον θησαυρισμό τον οποίο ο Μέγας Βασίλειος χαρακτηρίζει ως «κλοπή αγαθών εις βάρος εκείνων που τα έχουν ανάγκη». Γιατί όλα τα αγαθά-υλικά και πνευματικά- είναι δωρεές του Θεού, προέρχονται από το Θεό και ανήκουν σε Αυτόν. Ο άνθρωπος είναι απλώς ο προσωρινός διαχειριστής τους. Ειδικότερα ο πλούσιος οφείλει να ενεργεί ως οικονόμος δωρεών και ως διανεμητής αγαθών με ευθύνη και υποχρέωση λογοδοσίας. Η εργατικότητα και η συμβολή του στην αύξηση του πλούτου τιμάται και εξαίρεται με το «ευ δούλε αγαθέ και πιστέ», χωρίς δικαίωμα σπατάλης και αυθαίρετης εγωιστικής διαχείρισης. Τέτοια αντίληψη σημαίνει περιφρόνηση του Θεού και τεκμηριώνεται με τις φράσεις «όπου γαρ εστιν ο θησαυρος ημων εκεί έστε και η καρδία σου» (Ματ.6,21) και «ουδεις δυναται δυσιν κυριοις δουλευειν». Πρόκειται για το αμάρτημα της πλεονεξίας με τις θανατηφόρες επιπτώσεις της.\nΤην απαλλαγή των ανθρώπων από το ενδημικό αυτό πάθος εγγυάται μόνο η προοπτική της απόκτησης των αιωνίων θησαυρών σε αντίθεση με τους φθαρτούς και πρόσκαιρους. Τους αιώνιους αυτούς θησαυρούς παρουσιάζει η Εκκλησία μας ιδιαίτερα τη Μ. Σαρακοστή μέσα από τις κατανυκτικές ακολουθίες και ολόκληρη την πνευματική ζωή της.\nστις Φεβρουαρίου 28, 2009 1 σχόλιο:\nἹερός Ναός Τριῶν Ἱεραρχῶν Πανεπιστημίου Πατρῶν\nστις Φεβρουαρίου 28, 2009 14 σχόλια:\n« Ο ΕΧΘΡΟΣ ΜΑΣ ΚΑΙ ΤΑ ΟΠΛΑ ΜΑΣ», ομιλία π.Βασιλείου Μπακογιάννη\nΑγαπητοί φίλοι σας παρουσιάζουμε ένα σκιαγράφημα της ομιλίας που έκανε ο π.Βασίλειος Μπακογιάννης στο Πνευματικό Κέντρο της Αγ.Βαρβάρας.\nΠολλοί είναι οι εχθροί μας· ο εαυτό μας, τα πάθη μας, το φρόνημα του κόσμου αυτού, αλλά ο κατ’ εξοχήν εχθρός μας είναι ο διάβολος.\nα. Ο Εωσφόρος ήταν στο θρόνο του Θεού, ήταν όλο φως. Παρόλο αυτό νικήθηκε από τον φθόνο, και έπεσε, παρασύροντας μαζί του στρατιές αγγέλων. Κατά τους αγίους Πατέρες η πτώση των αγγέλων δεν έγινε μονομιάς, αλλά συνεχιζόταν μέχρι την Ενσάρκωση του Χριστού, και προπαντός μέχρι τη Μ Παρασκευή. Βλέποντας οι άγγελοι την μεγάλη ταπείνωση του Κυρίου, προπαντός τα Πάθη Του, «σοκαρίσθηκαν», και από τότε στεριώθηκαν στο αγαθό. Πριν από την πτώση ήταν όλο φως, μετά έγιναν όλο σκοτάδι. Πριν ήταν όλο ταπείνωση, μετά έγιναν όλο υπερηφάνεια, (γι’ αυτό ένα μεγάλο όπλο κατά των δαιμόνων είναι η ταπείνωση).Πριν ήταν αφιερωμένοι στην διακονία του Θεού και του ανθρώπου, μετά στον πόλεμο κατά του Θεού και κατά του ανθρώπου.\nβ. Το πόσο οι δαίμονες μισούν και πολεμούν τον άνθρωπο φαίνεται στις ευαγγελικές στις περικοπές που κάνουν λόγο για δαιμονισμένους. Οι δαίμονες περιέφεραν τα θύματά τους γυμνά και δεν τα άφηναν να μένουν στα σπίτια τους, αλλά στα νεκροταφεία. (Λκ. 8:27). Τα έρριχναν στη φωτιά για να τα κάψουν και , στο νερό για να τα πνίξουν (Μκ. 9:22). Εκεί που όλως ιδιαιτέρως φαίνεται το θανάσιμο μίσος τους είναι με τους δαιμονισμένους των Γαδαρηνών. (Λκ.8:26-39). Με την άδεια του Χριστού, βγήκαν από τους δαιμονισμένους, μπήκαν στα γουρούνια, που έβοσκαν στο χωράφια, (κάπου 2.000 γουρούνια), και όρμησαν (όλα!) με μανία προς τα μπρος, στο γκρεμό, (όχι προς τα πίσω στα χωράφια), και πνίγηκαν στη λίμνη!\nγ. Αυτό που έκαναν οι δαίμονες στα γουρούνια θέλουν, λυσσάνε να το κάνουν και στους ανθρώπους, προπαντός σε εμάς τους χριστιανούς, που πιστεύουμε και προσκυνάμε τον εχθρό τους τον Χριστό. Περπατούν ανάμεσά μας σαν λέοντες ωρυόμενοι, ζητώντας κάποιον να καταπιούν (Α Πέτρου, Ε:8)..Θέλουν, αλλά δεν μπορούν να μας καταπιούν, εξαφανίσουν! Γιατί αναχαιτίζονται από την αόρατη δύναμη του Θεού. Δεν κάνουν τίποτε, χωρίς την έγκριση Του. . Για να μπουν στα γουρούνια, ζήτησαν την άδεια Του (Λκ. 8: 30-32). για να πειράξουν τους μαθητές του Χριστού, ζήτησαν την άδειά Του(Λκ. 22: 31), για να πειράξουν τον Ιώβ ζήτησαν επίσης την άδειά Του(Ιώβ 2: 2) . Έριχναν τα θύματά τους (δαιμονισμένους) στη φωτιά για να κάψουν, αλλά τελικά δεν τα έκαιγαν, τα έριχναν στο νερό για να πνίξουν, τελικά δεν τα έπνιγαν(Μκ. 9:22), γιατί δεν τους το επέτρεπε ο Κύριος.\nδ. Οι δαίμονες έχουν τέτοια δύναμη (έδεναν τους δαιμονισμένους στα χέρια και στα πόδια με χειροπέδες σιδερένιες, και οι δαίμονες τις έσπαζαν!) ( Λκ. 8: 29). που άμα ο Θεός τους αφήσει ελεύθερους έστω και για δευτερόλεπτα, είναι ικανοί να αναποδογυρίσουν ολόκληρο το σύμπαν! «Κατάφεραν» και έφεραν σηκωτό από την έρημο στα Ιεροσόλυμα, και από εκεί σε ένα πολύ ψηλό βουνό, τον δημιουργό του κόσμου, τον Ιησού Χριστό, (Μτ.4:5-8),και δεν θα καταφέρουν να κάνουν άνω-κάτω ολόκληρο το σύμπαν;\nε. Είναι φύσει αδύνατο αυτοί οι μισάνθρωποι δαίμονες να μην πολεμούν τον άνθρωπο, προπαντός εμάς τους χριστιανούς. Και βέβαια μας πολεμούν. Επειδή είναι πανούργοι, μας πολεμούν με τρόπο πονηρό. Πρώτα-πρώτα δεν φανερώνονται οι ίδιοι αυτοπροσώπως, γιατί έτσι θα μας έβρισκαν αντιμέτωπους, και δεύτερο μας πολεμούν με όπλα που δεν φαίνονται, τουτέστιν με τους λογισμούς, ( αν μας πολεμούσαν με ρόπαλα και με ντουφέκια,, θα τα βλέπαμε και θα αμυνόμασταν). Όχι μόνο με κακούς λογισμούς, αλλά και με τάχα καλούς λογισμούς, προπαντός με καλούς, είναι ο λεγόμενος πόλεμος εκ δεξιών που είναι η χειρότερη μορφή πολέμου, που μπορεί να μας κάνει ο διάβολος, προκειμένου να μας κολάσει εξ ου και το ρηθέν «ο δρόμος προς την κόλαση είναι στρωμμένος με καλές προθέσεις.\nστ. Η ασφάλεια στην πνευματική ζωή είναι ,κατά τους αγίους Πατέρες, «το μη πεποιθέναι τω ιδίω λογισμώ» ,δηλ. να μη δίνουμε εμπιστοσύνη στον λογισμό μας, όσος καλός και αν φαίνεται στα δικά μας μάτια. Γι’ αυτό και ο Κύριος τους πρώτους που μακάρισε ήταν τους «πτωχούς τω πνεύματι» (Μτ. 5:3), αυτούς που δεν «θεοποιούν» το σκεπτικό τους, που νιώθουν πτωχοί στο «πνεύμα», στο φρόνημα, άρα έχουν ανάγκη συμβουλών και οδηγιών, οπότε δεν κινδυνεύουν να παγιδευθούν από το διάβολο.\nζ. Ο ίδιος ο διάβολος «εξομολογήθηκε» σε έναν άγιο γέροντα: «Εγώ τρία πράγματα φοβάμαι: Εκείνο που φοράνε οι χριστιανοί (=τον Σταυρό), το λουτρό που κάνουν στην εκκλησιά (=εξομολόγηση), και εκείνο που τρώνε και πίνουν στην εκκλησία (=Θ. Κοινωνία), εφόσον βέβαια το παίρνουν άξια». Το πόσο ο διάβολος φοβάται την εξομολόγηση φαίνεται και από το εξής: Οι χριστιανοί τις αμαρτίες τους τις λένε με άνεση στον ψυχίατρο, στον φίλο τους, κ.λ.π. ενώ στην εξομολόγηση φοβούνται, γιατί ακριβώς είναι ο διάβολος στη μέση. Τέλος: Εξομολόγηση δεν σημαίνει μόνο εξαγόρευση αμαρτιών, αλλά και λογισμών, καλών η κακών, που ενσπείρει ο πονηρός. Οπότε εξομολογούμενοι τους λογισμούς μας, ασφαλιζόμαστε από τις παγίδες που μας στρώνει ο πονηρός μέσω των λογισμών.\n15 στον εισαγγελέα για τα έκτροπα\nH Πάτρα προσπαθεί να επουλώσει τις πληγές της και να ξεχάσει. Nα ξεχάσει τα πρωτοφανή αίσχη που αμαύρωσαν –την ώρα που η πόλη προετοιμάζεται για «Oλυμπιακή πόλη» το 2004 και Πολιτιστική Πρωτεύουσα της Ευρώπης το 2006– τον πλέον γνωστό θεσμό, το καρναβάλι.\nOι βιαιοπραγίες, οι λεηλασίες και οι εμπρησμοί από ομάδες νεαρών τα ξημερώματα της Kαθαράς Δευτέρας προκάλεσαν ένα ισχυρό χτύπημα και οι κάτοικοι της πόλης ζητούν από τώρα λήψη μέτρων, ώστε «κάτι τέτοιο να μην επαναληφθεί» γιατί ο θεσμός του καρναβαλιού αποτελεί μία σημαντικότατη πηγή εσόδων για τις επιχειρήσεις στην ευρύτερη περιοχή. Μάλιστα, σύμφωνα με πρώτους υπολογισμούς, τα έσοδα από το καρναβάλι υπερβαίνουν τα εννέα εκατ. ευρώ, αν και εφέτος η κίνηση ήταν μειωμένη περίπου 20% σε σχέση με πέρυσι.\nΤα επεισόδια που σημειώθηκαν λίγες ώρες μετά την μεγάλη και κεφάτη παρέλαση, καθώς και την φαντασμαγορική τελετή λήξης, δεν εξέπληξαν όσους παρακολουθούσαν από κοντά τα όσα συνέβαιναν τα τελευταία τρία χρόνια στην πλατεία Γεωργίου. Νεαροί είχαν προκαλέσει και στο παρελθόν μικροεπεισόδια τα οποία δεν είχαν πάρει έκταση. Τα άτομα που συγκεντρώνονται στην πλατεία Γεωργίου συνήθως δεν έχουν εξασφαλίσει κάποιο κατάλυμα. Eτσι δημιουργούνται όλες οι προϋποθέσεις για μία ανεξέλεγκτη κατάσταση, που έγινε θλιβερή πραγματικότητα φέτος με τη... βοήθεια του αλκοόλ. Καταστήματα σπασμένα και λεηλατημένα, αυτοκίνητα καμένα και ζημιές σε τράπεζες και εισόδους πολυκατοικιών συνέθεσαν ένα σκηνικό τρόμου. Από την Αστυνομία συνελήφθησαν 15 άτομα, αν και στα επεισόδια συμμετείχαν πολύ περισσότεροι. Οι συλληφθέντες είναι όλοι φοιτητές από την Αθήνα και την Κύπρο και ένας είναι ιδιωτικός υπάλληλος από την Πάτρα. Χθες οδηγήθηκαν στην εισαγγελέα Πλημμελειοδικών και στην ανακρίτρια απ’ όπου έλαβαν προθεσμία για να απολογηθούν αύριο. Οι δύο αντιμετωπίζουν κατηγορίες σε βαθμό κακουργήματος και οι υπόλοιποι 13 σε βαθμό πλημμελήματος.\nστις Φεβρουαρίου 27, 2009 4 σχόλια:\n«Οι αμβλώσεις το πρώτο δεκαήμερο της Σαρακοστής αυξάνονται μέχχρι και 15% στην Πάτρα» αποκαλύπτει στον «Αδέσμευτο Τύπο» ο γνωστός γυναικολόγος - μαιευτήρας Κωνσταντίνος Βασιλόπουλος.\nΌπως εξηγεί «κάθε μήνα στην Πάτρα γίνονται πάνω από 350 εκτρώσεις ενώ λίγες μέρες μετά την καρναβαλική περίοδο, αυξάνονται κατά 15%. Την ίδια στιγμή, το αλκοόλ ρέει άφθονο και πωλείται ανεξέλεγκτα σε κάθε γωνιά της πόλης και ενώ επικρατεί ασυδοσία, δεν υπάρχει κανένας έλεγχος από τους αρμόδιους φορείς».\nΌπως συμπληρώνει ο κ. Βασιλόπουλος «δεν υπάρχει ενημέρωση από τους υπεύθυνους του καρναβαλικού θεσμού, δεν κυκλοφορεί κανένα ενημερωτικό φυλλάδιο που να αναφέρει τους κινδύνους που παραμονεύουν και κατ' επέκταση οι ανήλικες δεν προφυλάσσονται κατάλληλα, Τα αποτελέσματα είναι καταστροφικά για τη μετέπειτα πορεία της ζωής τους καθώς μια έκτρωση είναι αρκετές φορές μια πολύ τραυματική εμπειρία για τον γυναικείο οργανισμό, ανεξάρτητα από την πίστη ή την ιδεολογία περί αμβλώσεων».\nΚατάμεστα σοκάκια από σερπαντίνες, μάσκες και εύθυμη διάθεση. Και κάτω από τα μεγαλειώδη πυροτεχνήματα του Καρναβαλιού, μικροπωλητές περιμένουν καρτερικά... Περιμένουν μετά βαΐων και κλάδων τα ανυποψίαστα θύματα τους, νέους και νέες, για να τους κεράσουν ποτά...φαρμάκι! «Η νοθεία των ποτών είναι γνωστό φαινόμενο την περίοδο του Καρναβαλιού» τονίζει ο αντιπρόεδρος του συλλόγου γονέων και κηδεμόνων της Πάτρας, Χρήστος Σμύρνης. «Οι νέοι είναι πιο επιρρεπείς στις καταχρήσεις καθότι ανενημέρωτοι, δεν ξέρουν ποτέ ξεπερνούν τα όρια τους. Ένα παιδί 16 ετών δεν έχει την οικονομική άνεση να αγοράσει ένα ακριβό ποτό, άρα καταφεύγει άθελα του στα νοθευμένα τα οποία είναι και πολύ πιο φθηνά και δεν χρειάζεται η επίδειξη ταυτότητας», επισημαίνει ο κ. Χρ. Σμύρνης.\nΤην διασκέδαση ακολουθεί πολύ αλκοόλ , χοντρές πλάκες και αστέρευτο γέλιο. Στους δρόμους γνωρίζονται άνθρωποι χωρίς να έχουν κοινούς γνωστούς, χωρίς να τους παρακινεί τίποτα! Ερωτικές ματιές που συχνά καταλήγουν στο κρεββάτι με ανθρώπους που ποτέ δεν έχεις ξαναδεί!\nΕίχα ακούσει πως 2 μήνες μετά το καρναβάλι, στην Πάτρα γίνονται οι περισσότερες εκτρώσεις από κάθε άλλη εποχή του χρόνου - προσοχή!!\nΚάτι άλλο που θέλει προσοχή και επιβάλετε να απασχολήσει όλους μας, είναι η οδήγηση υπό την επήρεια αλκοόλ. Ας προσέχουμε όλοι λοιπόν, για να μην μετατρέψουμε την γιορτή σε φόνο εμβρύου ή άτυχου στον δρόμο μας.\nΠατρινό Καρναβάλι και ΡΙΖΟΣΠΑΣΤΗΣ\nΜια βιομηχανία πίσω από το Καρναβάλι\nΜε το πέρασμα των χρόνων κλιμακώθηκε η εμπορευματοποίηση του θεσμού. Ολα πλέον υπακούουν στο νόμο του χρήματος. Ολο το καρναβάλι είναι το "Κυνήγι του Χαμένου Θησαυρού" και οι εκδηλώσεις που γίνονται γύρω από αυτό. Ομως, με βασική ευθύνη των διοργανωτών, ιδίως τα τελευταία χρόνια, το περιεχόμενο, οι όροι του παιχνιδιού, αλλά και ο τρόπος βαθμολόγησης των πληρωμάτων, στρέφει τους συμμετέχοντες αναγκαστικά στην αναζήτηση ακριβών λύσεων. Οχι μόνο δεν είναι λίγες οι περιπτώσεις, αλλά τείνει να γίνει κανόνας πλέον οι ομάδες ή τα πληρώματα όπως λέγονται, που παίρνουν μέρος στο παιχνίδι, να εισάγουν ειδικά υφάσματα από την Ευρώπη, να μετακαλούν χορογράφους για τις χορογραφίες, ειδικούς για να διδάξουν παντομίμα, άλλους ειδικούς για να κατασκευάσουν τα άρματα και διάφορα εξαρτήματα των στολών κλπ. Μία απλή στολή μπορεί να στοιχίζει από 20.000 δρχ. ενώ σε κάποιες περιπτώσεις φτάνει μέχρι τις 100.000 δρχ. και παραπάνω.\nΑυτή η τάση που επικρατεί τα τελευταία χρόνια, επιτρέπει στους αρμόδιους να σκέπτονται της επέκταση αυτής της ιδιόρρυθμης βιομηχανίας. Σε βαθμό μάλιστα, που να ισχυρίζονται - όπως ο αντιδήμαρχος της Πάτρας Δ. Πεφάνης στη συνέντευξη - παρουσίαση του φετινού καρναβαλιού - ότι το Πατρινό Καρναβάλι "μπορεί να μετατραπεί σε μοχλό ανάπτυξης ολόκληρης της Δυτικής Ελλάδας". Ενδεικτικό είναι το γεγονός ότι το φετινό συνολικό κόστος (έξοδα του δήμου και των ιδιωτών που συμμετέχουν) είναι 1,5 δισ. δραχμές. Η βοήθεια από το υπουργείο Πολιτισμού είναι φέτος για πρώτη φορά από το 1974 και μετά μηδενική, γιατί όπως λέει ο υπουργός "το Καρναβάλι πρέπει να βγάζει μόνο του τα έξοδά του". Γι' αυτό και ο αντιδήμαρχος της Πάτρας ένιωσε την ανάγκη να ευχαριστήσει δημόσια τις μεγάλες επιχειρήσεις - "χορηγούς" που προσφέρουν χρήματα. Επίσης, εκτιμάται ότι ο τζίρος στην περιοχή κατά την κορύφωση των εκδηλώσεων θα ξεπεράσει τα 10 δισ. δραχμές. Από αυτά ένα ποσό 2-3 δισ. δραχμές θα εισπράξει το κράτος.\nΠού πάει το Καρναβάλι;\nΑυτό είναι το ερώτημα που απασχολεί τους παλιούς καρναβαλιστές της Πάτρας, ερώτημα που γεννά η αυξανόμενη κάθε χρόνο φτώχεια σε καινούριες, πρωτότυπες ιδέες. Μια εικόνα του Καρναβαλιού της Πάτρας - ειδομένη με κριτικό πνεύμα και όχι μόνο μέσα από τον φακό της τηλεόρασης - μας δίνει ο δημοτικός σύμβουλος της Πάτρας, του συνδυασμού "Πάτρα - Μπροστά", Χρήστος Γρεκιώτης,φιλτράροντας ένα ένα τα "χρώματα" αυτής της εικόνας.\n"Το χαρακτηριστικό του φετινού Καρναβαλιού είναι οι κοινοτοπίες στη θεματολογία, τους τίτλους, τις στολές και η κοινωνική σάτιρα με το σταγονόμετρο. Εξάλλου για πρώτη χρονιά συμμετέχουν επαγγελματίες ζωγράφοι και ηθοποιοί στα γκρουπ, παραγκωνίζοντας έτσι την πηγαία συμμετοχή και τον αυθορμητισμό των νέων. Για άλλη μια χρονιά θα δούμε χρωματιστές - άχρωμες στολές να λικνίζονται σε λατινοαμερικάνικους ρυθμούς", επισημαίνει ο Χρ. Γρεκιώτης.\nΟ ίδιος εξηγεί πως η κατάσταση αυτή οφείλεται στο γεγονός ότι οι ουσιαστικοί διοργανωτές του Καρναβαλιού είναι οι ιδιώτες και όχι ο δήμος Πάτρας που δεν έχει καμία παρέμβαση. "Οι αρχηγοί, δηλαδή οι διοργανωτές, των διαφόρων γκρουπ είναι κυρίως ιδιοκτήτες νυχτερινών κέντρων της Πάτρας, που φυσικά αποκομίζουν κέρδος από αυτή τη συμμετοχή. Αρκεί να σκεφτεί κανείς, πέρα από τις στολές, ότι τα μαγαζιά τους γίνονται για περίπου δυο μήνες στέκια πολλών θαμώνων, εφόσον εκεί γίνονται οι προετοιμασίες. Στην ουσία αυτοί έχουν πάρει το Καρναβάλι πάνω τους".\nΤο αποτέλεσμα - συνεχίζει ο Χρ. Γρεκιώτης - είναι το Καρναβάλι να γίνεται από τους διαφημιζόμενους και το βάρος να δίνεται στη φανταχτερή εμφάνιση κι όχι στην κοινωνική σάτιρα. Ομως υπάρχουν και κάποιες ομάδες που δίνουν διαφορετικές πινελιές σε αυτό το Καρναβάλι, πινελιές που δυστυχώς πνίγονται στον φανταχτερό διάκοσμο των ημερών. Τέτοιες είναι οι οικολογικές ομάδες της πόλης και η οργάνωση, κατά των ναρκωτικών, "Πρόταση", που συμμετέχουν με τα μέλη τους και την προσωπική εργασία του καθενός στη γιορτή. Δεν έχουν φυσικά τις οικονομικές και αριθμητικές δυνατότητες των άλλων ομάδων, αλλά παρεμβάλουν την προσωπική δημιουργία ανάμεσα στα καλοσιδερωμένα κοστούμια.\nΗ ιδέα πως πολλά πρέπει να αλλάξουν έχει ήδη ωριμάσει. Σκέψεις και ιδέες υπάρχουν μένει απλά να ενωθούν οι φωνές της αμφισβήτησης που θα προωθήσουν την υλοποίησή της.\nΥπερβολική κατανάλωση αλκοόλ και άγριοι ξυλοδαρμοί στο καρναβάλι της Πάτρας\nΥπερβολική κατανάλωση αλκοόλ, συμπλοκές και άγριοι ξυλοδαρμοί αμαύρωσαν και φέτος το καρναβάλι της Πάτρας! Σύμφωνα με τα στοιχεία του Ελληνικού Ερυθρού Σταυρού της αχαϊκής πρωτεύουσας, τα περιστατικά μέθης σχεδόν διπλασιάστηκαν σε σχέση με πέρυσι, ενώ παρατηρήθηκαν και σε ανηλίκους ηλικίας 14 έως 15 ετών!\nΟι περίπου 145 εθελοντές του Ερυθρού Σταυρού κλήθηκαν να επέμβουν σε περισσότερες από ενενήντα περιπτώσεις, εκ των οποίων οι σαράντα αφορούσαν μέθη, ενώ πέρυσι τα αντίστοιχα περιστατικά ήταν μόλις 28. Από τους σαράντα μεθυσμένους που παρέλαβε ο Ερυθρός Σταυρός οι δεκαπέντε είχαν πιει πολύ παραπάνω από ένα ποτηράκι, καθώς χαρακτηρίστηκαν «βαριά περιστατικά μέθης». Σε ό,τι αφορά τους ανηλίκους, οι εθελοντές παρέλαβαν τρεις μεθυσμένους, ενώ στο νοσοκομείο με συμπτώματα μέθης διακομίστηκαν συνολικά είκοσι δύο άτομα.\nΑξιοσημείωτο είναι ότι σημειώθηκαν τραυματισμοί δεκατεσσάρων ατόμων από ξυλοδαρμό ύστερα από συμπλοκές ομάδων, σε αντίθεση με πέρυσι που τα αντίστοιχα περιστατικά ήταν οκτώ. Μάλιστα, οι συμπλοκές αυτές έγιναν μεταξύ Πατρινών και επισκεπτών που -άγνωστο για ποιους λόγους- ήρθαν στα χέρια. Ο απολογισμός συνεχίζεται με 18 τραυματισμούς από «ξένο σώμα», κυρίως μπουκάλια, ενώ καταγράφηκαν και δέκα οφθαλμολογικά περιστατικά, κυρίως από χρήση καπνογόνων.\nΕίναι χαρακτηριστικό ότι τα περισσότερα περιστατικά καταγράφηκαν νυχτερινές ώρες, τόσο μετά τη νυχτερινή παρέλαση του Σαββάτου όσο και μετά τη μεγάλη παρέλαση της Κυριακής.\nΕπειδή πολλοί φίλοι αναγνώστες μάς στέλνουν μηνύματα και σχόλια και μας προτρέπουν να σχολιάσουμε τα του πατρινού καρναβαλιού, αποφασίσαμε να δημιουργήσουμε ειδική ενότητα για το πατρινό καρναβάλι. Σχολιασμός δεν χρειάζεται από εμάς, τα κείμενα μιλάνε από μόνα τους.!\nΚείμενο από το δελτίο «Μαύρα Γράμματα» για το καρναβάλι της Πάτρας του 2004.\nΘέλουμε καρναβάλι κάθε Σαββατοκύριακο!\nΚαι τώρα; Τι κάνουμε; Παρ' όλο που φέτος το καρναβαλικό κλίμα κράτησε πιο πολύ, μιας και οι δύο παρελάσεις χωρίστηκαν σε δύο Σαββατοκύριακα (για να έχουμε περισσότερο καρναβάλι, καρναβάλι για όλους!), φτάνοντας στο απόγειό του το τελευταίο τριήμερο εμείς θέλουμε και άλλο!!!\nΓουστάρουμε καρναβάλι όλο το χρόνο!\nΔεν μπορούμε να περιμένουμε μέχρι το επόμενο. Είμαστε ανυπόμονοι! Γιατί είμαστε νέοι και βράζει το αίμα μας!!!\nΜας αρέσει να «διασκεδάζουμε» πίνοντας μαυροδάφνη χορεύοντας και τραγουδώντας μέχρι τα ξημερώματα στις πλατείες και στους δρόμους της Αχαϊκής πρωτεύουσας, του Ευρωπαϊκού πολιτισμού(!), που βρίσκεται τις καρναβαλικές μέρες στο επίκεντρο της δημοσιότητας.\nΤρελαινόμαστε από τη χαρά μας και αισθανόμαστε μεγάλη υπερηφάνεια όταν φοράμε κακόγουστες και κακοφτιαγμένες στολές που τις πληρώνουμε 50 ευρώ ενώ κοστίζουν το πολύ 3 ευρώ. Στολές από γκρουπάκια που το όνομά τους ούτε που το θυμόμαστε μιας και η στολή δεν παραπέμπει σε τίποτα.\nΜας αρέσει να μαζευόμαστε στο στέκι του γκρουπ μας, να πίνουμε, να χορεύουμε μαζί με τους άλλους καρναβαλιστές και να πηγαίνουμε και στα πάρτι που γίνονται σε διάφορα κλαμπάκια, από τους διοργανωτές των γκρουπ για να βγάλουν και αυτοί κανά φραγκάκι. Να μην ανταμειφθούν τα παιδιά; Τόσα προσφέρουν!\nΜας αρέσει να ντυνόμαστε αυτό που θα θέλαμε να ήμασταν τις υπόλοιπες μέρες του χρόνου, αλλά δεν το κάνουμε για να μην αντιμετωπίσουμε τις συντηρητικές φωνές της κοινωνίας. Μας αρέσει να κάνουμε πράγματα με την μάσκα της ανωνυμίας μας γιατί επώνυμα φοβόμαστε ή ντρεπόμαστε. Μας αρέσει τέλος πάντων η «φάση», η αλλιώς η αφασία που μας προκαλεί η μεγάλη ουσία του καρναβαλιού.\nΓουστάρουμε τις μέρες του καρναβαλιού να πηγαίνουμε για καφέ στις ίδιες καφετέριες που πηγαίναμε και πριν αλλά να υπάρχει (να βλέπουμε) διαφορά! Και η διαφορά να μην έγκειται απλά στο πλήθος του κόσμου που συρρέει στην Πάτρα αυτόν τον καιρό αλλά πάνω απ' όλα στην τιμή του καφέ που διπλασιάζεται από τη μια στιγμή στην άλλη. Αυτό το σύγχρονο «νέκταρ» έφτασε 5 ευρώ στην αγίου Νικολάου που πριν έκανε 2,5 (όχι, ότι ήταν και φτηνός βέβαια, αλλά τέλος πάντων). (προσθήκη blog : σήμερα, εν έτει 2009, ο καφές χρεώνεται 5 και 6 Ευρώ , ενώ την περίοδο του καρναβαλιού φτάνει και τα 9 Ευρώ)\nΓουστάρουμε τις νύχτες να βλέπουμε όλα σχεδόν τα μαγαζιά να γίνονται κλάμπς! Και να έχουν και είσοδο! Ακόμα και οι ταβέρνες! Πριν πήγαινες με την παρέα σου να φας σε ήσυχο περιβάλλον. Με τον καρνάβαλο απέκτησαν «πορτιέρη», έβαλαν δυνατά τη μουσική και μεταλλάχτηκαν σε μπαρ! Γιατί όχι; Γιατί να μην βγάλουν τίποτα και αυτοί; Γιατί να βγάζουν μόνο οι άλλοι; Πρέπει όλοι οι μαγαζάτορες να πλουτίσουν από το καρναβάλι. Αλλιώς τι χαβαλέ θα ‘χε; Αν ήταν να μην βγαίνει κέρδος ποιος ο λόγος της ύπαρξής του; Άλλωστε δεν θα μπορούσες να διασκεδάσεις! Δεν θα σου πήγαινε! Κάτι θα σε χάλαγε!!\nΑισθανόμαστε «ασφαλείς» όταν ξέρουμε ότι εκτός από τους αστυνομικούς της Πάτρας έχουν έρθει και άλλοι από Αθήνα για να διασφαλίσουν την τάξη και τα κέρδη. Αισθανόμαστε «ασφαλείς» όταν βλέπουμε να κυκλοφορούν ανάμεσά μας ένοπλες δυνάμεις καταστολής, έτοιμες να παρέμβουν ανά πάσα στιγμή για να σώσουν την πόλη από τους μεθυσμένους ταραξίες. Αισθανόμαστε «ασφαλείς» όταν σκεφτόμαστε ότι ο διπλανός μας «μασκαράς» μπορεί να είναι ασφαλίτης. Η αλήθεια βέβαια είναι ότι οποιεσδήποτε υλικές καταστροφές στη καρναβαλική περίοδο είναι γέννημα-θρέμμα του ίδιου του θεσμού και σε καμιά περίπτωση βέβαια, δεν αντιμετωπίζονται με την αστυνομοκρατία.\nΜας αρέσει να ανεβαίνουμε τη Γεροκωστοπούλου που είναι κατακλυσμένη από κόσμο σπρώχνοντας ο ένας τον άλλο. Έτσι ερχόμαστε πιο κοντά! Υπάρχει ένα είδος επικοινωνίας το οποίο καλλιεργείται από το καρναβάλι!! Έχει γούστο να περπατάμε ανάμεσα από σπασμένα μπουκάλια, χυμένες μαυροδάφνες και ξερατά από μεθυσμένους καρναβαλιστές και να έχουμε το νου μας διαρκώς μήπως και γλιστρήσουμε. Έτσι, κρατούμε και το μυαλό μας σε εγρήγορση! Απορούμε γιατί υπάρχει η άποψη ότι το καρναβάλι σε αποβλακώνει, ότι χρησιμοποιείται από την εξουσία να κρατάει το Λαό σε παθητικότητα. Εδώ είδαμε ότι καλλιεργείται η εγρήγορση του πνεύματος για να μην γλιστρήσουμε και χτυπήσουμε!!!\nΕξάλλου το ότι ο κόσμος, πίνει, μεθά, χορεύει, τραγουδά, ενώ ζει σε μια πόλη με μεγάλα καθημερινά και οικονομικά προβλήματα είναι δείγμα παθητικότητας;! Όταν ο κόσμος ξεχνά τα προβλήματά του και την «βρίσκει» αλλιώς ή ακόμα θεωρεί ότι δεν έχει ούτε καν προβλήματα είναι δείγμα παθητικότητας;! Είναι δείγμα αποβλάκωσης;! Μπα!!!\nΤο ευχάριστο πάντως από το φετινό καρναβάλι είναι ότι αρχίζει και παρακμάζει. Αυτό το κλίμα αισχροκέρδειας και εμπορευματοποίησης το οποίο το χαρακτηρίζει και το οποίο αυξάνεται αντιστρόφως ανάλογα από τα εισοδήματα των πολιτών είναι η βασικότερη αιτία φθοράς του και ελπίζουμε σταδιακής εξαφάνισή του.\nΑρκετός κόσμος έχει αρχίσει να αντιλαμβάνεται ότι καρναβάλι και εκμετάλλευση είναι έννοιες ταυτόσημες. Και αυτή η εκμετάλλευση από λίγους Πατρινούς τώρα πια δεν είναι καθόλου διακριτική, είναι ξεκάθαρη. Όσο και να προσπαθεί η εξουσία να «μεθάει» τον κόσμο με τραγούδια, μαυροδάφνη και άλλες εξαρτήσεις αυτός αρχίζει να ξυπνά από τον λήθαργο και τη μαστούρα, καταλαβαίνοντας το παιχνίδι που παίζεται εις βάρος του με αυτόν τον αποξενωμένο θεσμό που δεν έγινε τώρα, ήταν πάντα. Είναι καιρός να αποχωρήσουμε και από αυτό το παιχνίδι της εξουσίας, είναι καιρός τα λαϊκά στρώματα να γυρίσουμε την πλάτη σε όλους τους θεσμούς της εκμετάλλευσης και της αποξένωσης, είναι καιρός να ασχοληθούμε με την λύση των προβλημάτων μας, να διασκεδάσουμε με άλλους τρόπους και όχι με αυτούς που το καπιταλιστικό-εξουσιαστικό σύστημα, θέλει από εμάς. Αφού μπορούμε, ας το κάνουμε!\nτης Ελένης Βασιλοπούλου, φοιτήτριας Πανεπιστημίου Πελοποννήσου\nΈνας από τους σημαντικότερους τομείς του ποιμαντικού έργου, στους οποίους πρωτοτύπησε ο μακαριστός π. Γερβάσιος ήταν ο θεσμός των κατηχητικών σχολείων, καθώς είναι ο πρώτος που ίδρυσε και οργάνωσε «Κατηχητικά Σχολεία» στην Ελλάδα. Ο Γέροντας μερίμνησε πολύ για τους νέους προς τους οποίους έτρεφε ιδιαίτερη αγάπη, γι' αυτό και οργάνωσε την πνευματική εκστρατεία «Κατηχητικό», η οποία απέβλεπε στο να θωρακίσει πνευματικά τα παιδιά που βρίσκονταν στη δίνη της αβεβαιότητας και της απελπισίας. Ίδρυσε και λειτούργησε κατηχητικά σχολεία στην Πάτρα για πρώτη φορά στην ενορία του Αγ. Δημητρίου, όπου εφημέρευε το έτος 1923. Αυτή του η κίνηση αποτέλεσε πρωτοποριακή κίνηση για την εποχή αυτή καθώς ποτέ ξανά σε ολόκληρη την Ελλάδα δεν είχε λειτουργήσει θεσμός κατηχητικού σχολείου. Και φυσικά αυτή η ρηξικέλευθη κίνηση δεν μπορούσε παρά να προσελκύσει πλήθος νέων που αναζητούσαν να γνωρίσουν την αλήθεια του Χριστού.\nΧαρακτηριστικό του π. Γερβασίου ήταν η χαρά που τον διέκρινε όταν βρισκόταν κοντά στους νέους. Ο ακάματος αυτός εργάτης του Ευαγγελίου, όσο σκληρός ήταν με τον εαυτό του, τόσο επιεικής και συγκαταβατικός υπήρξε με τους νέους. Με τη μακροθυμία που τον διέκρινε κατάφερνε πάντα να υπομένει τις ιδιορρυθμίες που τους διακρίνουν. Για να το πετύχει αυτό προσπαθούσε να εισχωρήσει στη νεανική ψυχή και να καταλάβει πως αισθάνεται. Συνήθιζε μάλιστα να αποκαλεί «γέροντες» και «γερόντισσες» τους νεαρούς μαθητές και τις νεαρές μαθήτριες αντίστοιχα, στους οποίους ανέθετε την ευθύνη για την πρόοδο της κοινωνίας. Ο μακαριστός Πατέρας είχε χωρίσει τους μαθητές του σύμφωνα με το Δευτερονόμιο σε ομάδες με επικεφαλείς «δεκάρχες» και «πεντάρχες». Ιδιαίτερα μεγάλη προσοχή απέδιδε στην πνευματική κατάρτιση των κοριτσιών, στα πρόσωπα των οποίων έβλεπε τους στυλοβάτες της κοινωνίας, μέσω του θεσμού της οικογένειας. Η γυναίκα, κατά τη γνώμη του, αποτελούσε παράγοντα πολιτισμού και ισορροπίας στην κοινωνία γι' αυτό και δεν της επιτρεπόταν να ξοδεύει χρόνο για ματαιοπονίες. Η γυναίκα, τόνιζε, και ιδιαιτέρως η νέα πρέπει να είναι σεμνή, συνετή και διακριτική. Έδινε μεγάλη σημασία στο ρόλο της μητέρας, γι' αυτό και αφιέρωνε ειδικό μάθημα στις μαθήτριες του για την ιερή αυτή αποστολή, το οποίο μάλιστα έκανε κάθε Δευτέρα.\nΤα μαθήματα των κατηχητικών περιλάμβαναν περικοπές και γεγονότα από βιβλία της Παλαιάς Διαθήκης όπως το Ψαλτήριο, ο Εκκλησιαστής, η Σοφία Σεράχ και οι Παροιμίες, από την Καινή Διαθήκη από τα Ευαγγέλια και τις επιστολές των Αγ.Αποστόλων, από τα έργα των Αγ. Πατέρων, τον «Ευεργετινό» και τους βίους των αγίων. Η σειρά με την οποία δίδασκε στα κατηχητικά ήταν πρώτα η Καινή Διαθήκη, κατόπιν η Παλαιά, οι Πατέρες της Εκκλησίας και ολοκλήρωνε με τους Ιερούς Κανόνες από το Πηδάλιο. Ως κατηχητής ο Γέροντας υπήρξε ιδεώδης, αφού πρόσφερε το μάθημα με τέτοιο τρόπο, ώστε να γίνεται πλήρως κατανοητό από το μαθητή του. Τόσος ήταν ο ζήλος του που πολλές φορές δίδασκε μέχρι τα μεσάνυχτα. Τα μαθήματα τα τεκμηρίωνε με πλήθος χωρίων από την Αγ. Γραφή και την Ιερά Παράδοση της Εκκλησίας, καθώς απέβλεπε πρωτίστως στην μύηση του μαθητή στην εκκλησιαστική παράδοση, την οποία δίδασκε πρωτίστως με το παράδειγμα του. Τόσο πολύ εντυπωσίαζε τους μαθητές του στο μάθημα του κατηχητικού, ώστε να δημιουργείται κλίμα ιερής συγκίνησης και ενθουσιασμού. Ποτέ στα μαθήματα του δεν είχαν ακουστεί ξένα άσματα, εκτός από την υμνολογία της Εκκλησίας. Τα παιδιά του κατηχητικού εντρυφούσαν κυριολεκτικά στην εκκλησιαστική μουσική, ενώ η ευρωπαϊκή δεν είχε καμία θέση στο πρόγραμμα του. Η φροντίδα και η αγάπη που είχε ο Γέροντας στα παιδιά δεν σταμάτησε μόνο στη λειτουργία του κατηχητικού τους χειμερινούς μήνες. Επειδή ήθελε τα μαθήματα του στο κατηχητικό να τα συνεχίζει και το καλοκαίρι ίδρυσε τις περίφημες κατασκηνώσεις του το 1946 στον προφήτη Ηλία, ενώ αργότερα έκτισε και την άλλη κατασκήνωση στα Συχαινά, η οποία λειτουργεί και σήμερα\nΟ κυριότερος στόχος του μακαριστού Πατρός ήταν να εισαγάγει μέσω των κατηχητικών σχολείων τα παιδιά στη μυστηριακή ζωή και ιδιαιτέρως στην θεία Κοινωνία, έπειτα από καθαρή εξομολόγηση, μυστήριο το οποίο θεωρούσε ότι εξαγνίζει τη νεανική ψυχή από τα πάθη και τις αμαρτίες. Ήθελε δηλαδή να προσφέρει την ευκαιρία στους νέους να αγαπήσουν και να ζήσουν κοντά στο Χριστό, κάτι που όπως όλοι μαρτυρούν κατάφερε άριστα. Έτσι από τα κατηχητικά του σχολεία αποφοίτησαν πολλοί νέοι και πολλές κοπέλες που κόσμησαν και κοσμούν σήμερα την κοινωνία των Πατρών, αλλά και πολλοί οι οποίοι διακονούν την Εκκλησία από σημαντικές θέσεις όπως Μητροπολίτες, στο εσωτερικό και εξωτερικό, όπως και άλλοι που συνεχίζουν το έργο του.


Είδαμε το "Περιμένοντας τον Γκοντό" της ομάδας Σημείο Μηδέν - Frapress\nΕίδαμε το “Περιμένοντας τον Γκοντό” της ομάδας Σημείο Μηδέν\nΣπύρος Γούλας 05/11/2018 ΔιασκέδασεΘέατρο\nΤο Frapress.gr βρέθηκε στην πρεμιέρα της παράστασης “Περιμένοντας τον Γκοντό” από την ομάδα Σημείο Μηδέν στο θέατρο Άττις.\nΥπάρχει μία ουσιαστική δυσκολία στην προσπάθεια να προσεγγίσεις υπ’ οποιαδήποτε γωνία το μνημειώδες έργο του Μπέκετ “Περιμένοντας τον Γκοντό”. Δυσκολία που εντείνεται από το γεγονός πως ο δημιουργός ήταν καθόλη τη διάρκεια της ζωής του ιδιαίτερα φειδωλός όσον αφορά στις λεπτομέρειες που έδινε για το έργο και για τους χαρακτήρες του.\nΟπότε υπάρχει η εξής ενδιαφέρουσα αντίφαση, το “Περιμένοντας τον Γκοντό” καταφέρνει να είναι μία έμμεση αναφορά σε πολλά πράγματα, ωστόσο είναι πάντα περιορισμένο σε αυτό που βλέπεις εκείνη τη στιγμή μπροστά σου. Δεν υπάρχει πληροφορία για το κείμενο εκτός του ίδιου του κειμένου και της μεταφοράς του.\nΔύο άντρες συναντιούναι σε ένα απροσδιόριστο μέρος, δίπλα σε ένα δέντρο. Φορούν φθαρμένα ρούχα, χωρίς να είναι απαιραίτητα ζητιάνοι. Συζητούν περί ανέμων και υδάτων, παρουσιάζοντας θραύσματα πληροφοριών χωρίς συνέχεια.\nΟ Estragon (Κωνσταντίνος Γώγουλος) ανακαλεί πως το προηγούμενο βράδυ υπέστη ξυλοδαρμό, ο Vladimir (Χρήστος Κοντογεώργης) αναρωτιέται αν θα έπρεπε να μετανιώσουν χωρίς ποτέ να πει για τι (και ο Estragon θα ρωτήσει “που γεννηθήκαμε;” χωρίς να λάβει απάντηση).\nΟ πρώτος αφιερωμένος στα εγκόσμια και τις επιτακτικές ανάγκες, την πείνα, τον πόνο, ο δεύτερος γεμάτος προβληματισμούς για τον εξώτερο κόσμο, το Θεό, τη βίβλο, την σκέψη.\nΗ συνδιαλλαγή των δύο χαρακτήρων συνεχίζεται. Ο Βλαντιμίρ πάει να δώσει στο φίλο του ένα φιλί αλλά το στόμα του βρωμάει σκόρδο, ενώ ο Estragon προτείνει να κρεμαστούν και εν τέλει δεν το κάνουν απλά επειδή το κλαρί δεν τους αντέχει.\nΚοινή συνισταμένη ο Γκοντό, ένα απροσδιόριστης φύσης πρόσωπο το οποίο περιμένουν για να τους λυτρώσει. Πώς; Από τι; Η απάντηση δεν δίνεται ποτέ.\nΚαθόλη τη διάρκεια του έργου ο θεατής αναρωτιέται αν εν τέλει οι δύο άντρες γνωρίζουν την ταυτότητα του ανθρώπου που περιμένουν. Ο Vladimir φαίνεται να γνωρίζει καλύτερα τη σημασία της αναμονής τους, επιμένοντας πως πρέπει να τον περιμένουν, αλλά να έχει ταυτόχρονα μία θολή εικόνα για το πρόσωπο του σωτήρα τους ή ακόμα και για τη φύση του.\nΚοινό χαρακτηριστικό των δύο χαρακτήρων είναι η στασιμότητα. Είναι στο ίδιο σημείο, κάθε μέρα, χωρίς να έχουν δει ακόμα τον Γκοντό, συζητώντας λίγο πολύ για τα ίδια πράγματα, σε ένα τοπίο απαράλλαχτο και αδιάφορο (υπάρχει απλά ένα δέντρο).\nΗ εικόνα της απαγκίστρωσης παρουσιάζεται συχνά. Ο Estragon θα ρωτήσει πολλές φορές τον Vladimir “δεν χωρίζουμε;” για να λάβει κάθε φορά μία απάντηση γεμάτη αμφιβολια, και αν έρθει ο Godot; Οι χαρακτήρες κινούνται, μα ποτέ δεν φεύγουν και σταδιακά το τοπίο στην εξοχή με το δέντρο μεταμορφώνεται σε τόπο μαρτυρίου.\nΤο δεύτερο ντουέτο χαρακτήρων είναι ο Pozzo (Έβελυν Ασουάντ) και ο Lucky (Έλλη Ιγγλίζ), ο πρώτος αφέντης του δεύτερου, που τον πηγαίνει για πούλημα, επειδή δεν τον αντέχει άλλο (όταν ο Μπέκετ ερωτήθει γιατί λέγεται Lucky, απάντησε “I suppose he is lucky to have no more expectations…”) .\nΑυτοί οι δύο είναι μπλεγμένοι σε μία δική τους σισσύφεια παλινωδία, καθώς περνάνε κάθε μέρα από το σημείο που περιμένουν ο Vladimir και ο Estragon, αλληλεπιδρούν μαζί τους και ύστερα αποχωρούν ξανά για να επιστρέψουν ξανά.\nΟ Lucky αν και δούλος “σκέφτεται” και “χορεύει” αλλά και τα δύο είναι τραγικές καρικατούρες των αληθινών τους μορφών. Η “σκέψη” του είναι ένα παραληρηματικό συνονθύλευμα λέξεων και ο “χορός” του εξαντλείται σε δύο άχαρες σβούρες πριν καταρρεύσει, ωστόσο δουλικά ικανοποιεί τον τρελό (σύμφωνα με τον ίδιο τον Μπέκετ ο Pozzo είναι σε κατάσταση υπομανίας) αφέντη του όταν εκείνος του ζητά να τα δείξει στους δύο άντρες.\nΗ σκηνή τους Άττις είναι μικρή, οικογενειακή. Με το που κλείνει η μικρή πόρτα της εισόδου οι θεατές κάθονται ώμο με ώμο και παρασύρονται σε εκείνο τον δρόμο στην εξοχή, με το ένα μόνο δέντρο και τους τέσσερις ηθοποιούς που μάχονται στην σκηνή με το παράλογο.\nΟ φωτισμός είναι λιτός, τα σκηνικά είναι ένα μόνο μικρό σιδερένιο κατασκεύασμα που ορίζει το δέντρο του τοπίου, το σχήμα του οποίου μου θύμισε έντονα την καιόμενη βάτο, η οποία όμως εν προκειμένω δεν λαμπαδιάζει ποτέ, ακριβώς όπως δεν παρουσιάζεται και ο Godot (ο Μπέκετ άφησε ασχολίαστη τη φύση του χαρακτήρα του, ωστόσο η συσχέτιση God-ot ανάμεσα στην αγγλική λέξη για το Θεό και την γαλλική κατάληξη επιτρέπει στην φαντασία να κάνει συνδέσεις).\nΠέραν του “δέντρου” δεν υπάρχουν άλλα σκηνικά και η γύμνια (με την έννοια της αποκάλυψης, της φανέρωσης) της παράστασης ολοκληρώνεται με τους ηθοποιούς να παράγουν επιτόπου τους ήχους που χρειάζονται, χτυπώντας πέτρες μεταξύ τους, ή με την ίδια τους τη φωνή. Υποθέτω πως πρόκειται για μία εφαρμογή της θεωρίας του “φτωχού θεάτρου” του Grotowski. Μα όπως και να έχει ήταν αναζωογονητικό να βλέπεις τη θεατρική σκηνή να γδέρνεται στα εξ ων συνετέθη, δηλαδή στους ηθοποιούς και το φως.\nΕδώ χρειάζεται μία άνω τελεία. Πέραν της γεμάτης ενέργεια και σπίθας ερμηνείας της, δεν έχω δει ποτέ στη ζωή μου αυτό που έκανε η Εβελίν Ασουάντ με τη φωνή της.\nΣτην αρχή της σκηνικής της παρουσίας δημιουργεί ένα συνεχές ηχητικό υπογάστριο για τους δύο κεντρικούς χαρακτήρες, αργότερα όταν παρουσιάζεται η ίδια σαν Pozzo μεταμορφώνει την προφορά της πηδώντας από τη μία γλώσσα στην άλλη, όταν υψώνει την φωνή της είναι σαν να ακούς την γη να τραγουδά, στο βαθμό που η μόνη λέξη που μου έρχεται για να χαρακτηρίσω την λυρική της αντοχή και ηχητική ευστοχία είναι “επίτευγμα”.\nΨάχνοντάς το λίγο παραπάνω είχα την τύχη να βρω ένα απόσπασμα από ένα master class του Τερζόπουλου από όπου μπορεί ο καθένας να βγάλει τα συμπεράσματά του.\nΜικρή σημείωση πάνω στον μεγάλο σκηνοθέτη. Είναι εμφανής η επιρροή της μεθόδου του στην παράσταση που είδαμε, εξάλλου πέραν της ίδιας της Ασουάντ ο σκηνοθέτης της παράστασης Σάββας Στρούμπος (ο οποίος εμφανίζεται και στο παραπάνω βίντεο κοντά στο τέλος) είναι στενός συνεργάτης του.\nΟ Κωνσταντίνος Γώγουλος παραδίδει μία πυρετική ερμηνεία. Ο Estragon του είναι δεμένος στο κορμί του, ποναει, έχει σπασμούς, είναι φυλακισμένος στην μπότα του (κυριολεκτικά), η ύπαρξή του πάλλεται από τον πόνο αλλά και την αμφισβήτηση, την ανάγκη για τέλος (“μήπως να χωρίζαμε;”, “μήπως να κρεμαστούμε;”).\nΕπίσης, τελείως προσωπικό σχόλιο, αλλά μου αρέσει το μουστάκι του. Για κάποιον λόγο που δεν μπορώ να εξηγήσω, αισθάνομαι πως ταιριάζει με την ψηλόλιγνη φιγούρα του και τον αγωνιώδη χαρακτήρα που ενσαρκώνει. Ειδική μνεία στη βαθιά χροιά που δημιουργεί στη φωνή του, κάτι που προσδίδει στις ερωτήσεις του ένα βαθμό παράνοιας που είναι καλοδεχούμενη στο πλαίσιο του παλινδρομικού σκηνικού του οποίου είναι δέσμιος.\nΟ Χρήστος Κοντογεώργης στον ρόλο του Vladimir δημιουργεί μία απαραίτητη νότα ευθυμίας και σταθερότητας επί σκηνής. Παρακινεί τη δράση και σιγοντάρει τις εξελίξεις, παρουσιάζοντας έναν χαρακτήρα που πρώτα σκέφτεται και μετά δρα. Επίσης, είναι αυτός που θα φύγει από την σκηνή για να πάει να κατουρήσει (και στην παράσταση θα ακουστεί πράγματι το καζανάκι από τα παρασκήνια, κάτι που εντείνει την τραγωδία και την κωμικότητα του έργου εκτυλίσσεται μπροστά στα μάτια μας).\nΤόσο σαν ρόλος όσο και σαν ερμηνεία δημιουργεί ένα αποκούμπι νηνεμίας επί της σκηνής μιας και φαίνεται να συγκρατεί την ενέργεια γύρω του και εντός του. Ο παλμός είναι εσωτερικός και δεν μπορούσα παρά να σκεφτώ πως ο Vladimir σαν ρόλος είναι ένα ηχείο που πολλαπλασιάζει ή ηρεμεί τους υπόλοιπους χαρακτήρες, αλλά αυτό είναι μία καθαρά προσωπική σκέψη.\nΣτον ρόλο του Lucky, η Έλλη Ιγγλίζ μάχεται επιτυχώς με το κατεστραμένο ανθρώπινο καύκαλο του χαρακτήρα της. Τη μία στιγμή δεν μιλά, την επόμενη βγάζει άναρθρους ήχους, κάποτε πνίγεται και βλέπεις τις συσπάσεις να δένουν τον λαιμό της κόμπο, ύστερα παραδίδει τον μονόλογο του Lucky (τόσο δύσκολος!) ακαριαία και δίχως φόβο. Ένας από τους πιο δύσκολους ρόλους που έχω δει ποτέ, σε μία ατρόμητη ερμηνεία!\nΣύντομο σχόλιο αντί κατακλείδας, ετοιμαστείτε για μία περιπέτεια! Από την μέθοδο Τερζόπουλου και το φτωχό θέατρο, μέχρι τις αναλύσεις για τους χαρακτήρες, τις αινιγματικές δηλώσεις του Μπέκετ για τη φύση του έργου και φυσικά ένα από τα σπουδαιότερα ερωτήματα του σύγχρονου θεάτρου “ποιος είναι ο Γκοντό;” αυτή η παράσταση θα σταθεί για όποιον ενδιαφέρεται η τρύπα του λαγού, μία αφετηρία για πολύ ψάξιμο και διάβασμα.\nΒλέποντας όχι απλά αυτό το έργο, αλλά τη συγκεκριμένη παράσταση με τους συγκεκριμένους συντελεστές και το συγκεκριμένο τους όραμα για το τι θέλουν να εμφανίσουν στη σκηνή, επιστρέφεις σπίτι σου θέλοντας να μάθεις περισσότερα για το τι είδες και τι ένιωσες. Και απ’ ό,τι διαβάζω από τις 18 Νοέμβρη και κάθε Κυριακή, μετά το τέλος κάθε παράστασης θα ακολουθεί συζήτηση του κοινού με τον σκηνοθέτη, οπότε αυτό είναι κάτι που αξίζει να κάνει κανείς εξερευνώντας αυτό το έργο σταθμό του σύγχρονου θεάτρου.\nΗμερομηνία: Πρεμιέρα: Πέμπτη 1η Νοεμβρίου 2018, ώρα: 20.30. Παραστάσεις: Πέμπτη, Παρασκευή, Σάββατο, στις: 20.30 και Κυριακή, στις 19.00. Διάρκεια: 90΄ Από τις 18/11 και κάθε Κυριακή μετά το τέλος της παράστασης θα ακολουθεί συζήτηση του κοινού με τον σκηνοθέτη Σάββα Στρούμπο\nΆττιςΈβελυν ΑσουάντΈλλη ΙγγλίζθέατροΚωνσταντίνος ΓώγουλοςμπέκετΠεριμένοντας τον ΓκοντόΣάββας ΣτρούμποςΧρήστος Κοντογεώργης\nΠροηγούμενο άρθροΟ Theodore στο Fuzz Club με το νέο του άλμπουμ Inner Dynamics\nΕπόμενο άρθροΔημιουργία μιας νέας επιχείρησης: Τι πρέπει να γνωρίζεις


Επτά ναύτες νεκροί από τη σύγκρουση πολεμικού πλοίου με εμπορικό στην Ιαπωνία – Newsbeast\nΣΧΕΤΙΚΑ TAGSΙαπωνια συγκρουση πλοιων\nΔευτερα, 19 Ιουνιου 2017, 14:41\nΙσπανοί: Σας ομιλεί ο Juan Manuel Salas Alcantara, εδώ είμαστε δυο άτομα. Έχουμε μαζί μας ένα σκύλο, το βραδινό μας φαγητό, δυο μπουκάλια μπύρα και ένα καναρίνι. Το καναρίνι κοιμάται αυτήν την ώρα. Επιπλέον μας υποστηρίζει ο ραδιοφωνικός σταθμός Cadena Dial de La Coruna. Σας ομιλούμε από τον φάρο με αριθμό Α-853 των ισπανικών ακτών Finisterra Galiciaκαι. Σας γνωστοποιούμε ότι δεν έχουμε πρόθεση να μετακινηθούμε.\nΔευτερα, 19 Ιουνιου 2017, 10:58\nΩραία ραντάρ διαθέτει το ναυτικό βλέπω ...το\nΜιλόσεβιτς ήξεραν να βαρέσουν από μακριά αλλά στην μύτη τους μπροστά δεν βλέπουν\nΔευτερα, 19 Ιουνιου 2017, 14:36


Το ‘’Jesus Christ Superstar’’ στο θέατρο ΑΚΡΟΠΟΛ | kontranews.gr\nΤο ‘’Jesus Christ Superstar’’ στο θέατρο ΑΚΡΟΠΟΛ\nΤετάρτη 07/02/2018 - 11:54\nΕίναι ίσως από τα ελάχιστα έργα που έχει ξεσηκώσει θύελλα αντιδράσεων από ιερείς και παραθρησκευτικές οργανώσεις, είτε έχει παιχτεί στον κινηματογράφο είτε στο θέατρο. Αν και οι εποχές αλλάζουν προς το καλύτερο και οι άνθρωποι είναι πιο ανοιχτόμυαλοι, το τι θα συμβεί στην Αθήνα θα το ξέρουμε σε λίγες μέρες, αφού το αξεπέραστο, κλασικό, πολυβραβευμένο μιούζικαλ των Andrew Lloyd Webber και Tim Rice, σταθμός στην ιστορία του θεάματος παγκοσμίως, έρχεται στο θέατρο ΑΚΡΟΠΟΛ στις 9 Φεβρουαρίου.\n«Το «Jesus Christ Superstar» είναι το πρώτο μιούζικαλ που είδα σε πολύ μικρή ηλικία. Με συγκίνησε πολύ ιστορία, άκουσα την ιστορία του Χριστού σε απλή γλώσσα που μπορούσα να κατανοήσω και απόλαυσα την μουσική. Δυσκολεύτηκα αρκετά να το μεταφέρω στο επι σκηνής. Ελπίζω κάτι να κατάφερα.», λέει η Θέμιδα Μαρσέλλου.\nΑπό την πλευρά του ο Αιμιλιανός Σταματάκης, ο οποίος ενσαρκώνει το ρόλο του Χριστού, τονίζει: “Σίγουρα η πρώτη σκέψη όλων είναι ότι είναι πολύ δύσκολο να παίξει κανείς τον Χριστό, αφού δεν είναι απλά ένα ιστορικό πρόσωπο. Όμως και αυτή η παραγωγή είναι ένα μιούζικαλ, ένα θεατρικό έργο και εγώ ως ηθοποιός αντιμετώπισα το πρόσωπο του Χριστού καθαρά θεατρικά».\nΗ κλασική πια παγκόσμια επιτυχία έρχεται στην Αθήνα του σήμερα να μιλήσει στην καρδιά μας για την τελευταία εβδομάδα της ζωής του Χριστού πάνω στη γη, να μας θυμίσει την αληθινή αγάπη, τη γνήσια συγκίνηση, τη βαθιά χαρά και την αλήθεια!Με τον δικό του σύγχρονο τρόπο, στους νέους κάθε ηλικίας.\nΝα θυμίσουμε ότι η προβολή της ταινίας Jesus Christ Superstar στην Ελλάδα το 1974 ήταν επεισοδιακή και δεν επέτρεψε στους δημιουργούς της να χαρούν μια ακόμα επιτυχία. Το ίδιο συνέβη και σε μερικές άλλες χώρες, αν και οι περισσότερες έπαιξαν την ταινία χωρίς προβλήματα. Και όλα αυτά, ενώ το έργο ήταν ήδη μια τεράστια θεατρική και δισκογραφική επιτυχία και το 1971 είχε ξεπεράσει σε πωλήσεις δίσκων «ιερά» ονόματα της ροκ, όπως Led Zeppelin, Rolling Stones, John Lennon και Santana.\nΤο 1978 το έργο ανέβηκε στο θέατρο Καλουτά, υπό τον τίτλο «Ιησούς Χριστός Υπέρλαμπρο Άστρο». Ο κόσμος έσπευσε να δει την παράσταση, αλλά έξω από το θέατρο βρίσκονταν και πάλι θρησκευτικές οργανώσεις και πιστοί και δημιούργησαν επεισόδια. Το «κατηγορητήριο» στον ισχυρισμό ότι ο Χριστός, ο Ιούδας και η Μαρία Μαγδαληνή παρουσιάστηκαν ως άνθρωποι με πάθη και αδυναμίες και όχι σύμφωνα με τις Γραφές.


HIV - medicaltv.eu\nHIV λοίμωξη είναι μία χρόνια μολυσματική νόσος στην μακρά πορεία, η οποία προκαλείται από τον ιό της ανθρώπινης ανοσοανεπάρκειας, HIV. Με την είσοδο στον οργανισμό, ο ιός HIV μολύνει το ανοσοποιητικό σύστημα (άμυνα) (ανοσία), προκαλώντας το σώμα να χάσει λοιμώξεις, καθώς και την ικανότητα να πολεμήσει ενάντια σε έναν αριθμό των κακοηθών όγκων. HIV λοίμωξη άνθρωποι την πάροδο του χρόνου να αναπτύξει μια σειρά από ασθένειες που θα μπορούσαν να αναπτυχθούν στις συνθήκες του κανονικού ανοσοποιητικού συστήματος. Αυτά ονομάζονται ευκαιριακές ασθένειες Αγγλικά opportunity », στη λέξη, επειδή HIV αποδυναμώνει το ανοσοποιητικό σύστημα, τους δίνει τη δυνατότητα να αναπτυχθούν. Πρόκειται κυρίως για τα συμβατικά παθογόνων βακτηρίων που προκαλούνται λοιμώξεις και κακοήθεις όγκους. Τις περισσότερες φορές στις αναπτυσσόμενες ευκαιριακές ασθένειες είναι η φυματίωση , pnevmotsistayin πνευμονία , σάρκωμα Kaposi , έρπης , μυκητιάσεις . Η ανάπτυξη των ευκαιριακών ασθενειών δείχνει ότι HIV λοίμωξη έχει φθάσει στο τέλος της, το AIDS , τη επίκτητης ανοσοανεπάρκειας σύνδρομο στάδιο.\nΤο AIDS είναι το τελευταίο στάδιο της HIV λοίμωξης.\nΩς ανεξάρτητη ασθένεια, καταγράφηκε για πρώτη φορά στην 1981 μ.Χ.. Επί του παρόντος, η εξάπλωση της HIV λοίμωξης αποκτήσει μια πανδημία χαρακτήρα και θα το τοποθετήσουμε στην κορυφή πέντε πιο κοινή αιτία θανάτου από τη νόσο.\nHIV περιγράφηκε για πρώτη φορά το 1981 , η ΗΠΑ έχει. 1983 ήταν η μόλυνση του βηματοδότη και έχουν στη συνέχεια αποκαλυφθεί σε διάφορες κλινικές μορφές της. Με βάση το 1988 του ιού HIV είναι αποδεκτή ως μορφή nozologiakan (τη δική του ιδιαίτερη αιτιολογία της νόσου και παθογένεση). Του 1981 – 1989, ο αριθμός των μολυσμένων ατόμων μειώθηκε από 300 να 157 000 άτομα. Δεδομένου ότι η πανδημία (διαδεδομένη επιδημίες) νόσος άρχισε το 1980 απόφαση του, όταν σε συνδυασμό με την αύξηση του αριθμού των ατόμων που έχουν μολυνθεί με τον ιό να εξαπλωθεί πριν καταγράφηκε από περιοχές στην Ευρώπη , την Ασία , την Αυστραλία .\nΣε αυτή την ασθένεια σε όλες τις χώρες του κόσμου να καταχωρηθεί. Ένα μεγαλύτερο ποσοστό της εξάπλωσης της μόλυνσης στην Κεντρική Αφρική , Καραϊβική ακτή χώρες, η ΗΠΑ , στην Δυτική Ευρώπη για. Το συνολικό ποσοστό των μολυσμένων ατόμων , το 1989 έγινε σύμφωνα με διάφορες εκτιμήσεις 5-20 εκατομμύρια ανθρώπους. Αυτή η ανωμαλία υποφέρουν κυρίως κατοίκους των αστικών κέντρων.\nΟ Παγκόσμιος Οργανισμός Υγείας επίσημα δεδομένα, κάθε λεπτό στη Γη 19 ατόμων που έχουν μολυνθεί με τον ιό HIV και το AIDS στο θάνατο 11 ανθρώπους.\nλοίμωξη HIV προκαλείται από τον ιό της ανθρώπινης ανοσοανεπάρκειας, HIV. Ανακαλύφθηκε το 1983 από το Ινστιτούτο Παστέρ ( Γαλλία ) Γαλλικά βιολόγοι και Francoise Luc Montanyei Good-από Sinusii.\nHIV ανήκει στην οικογένεια retrovirusneri lentivirusneri yentaentanikin. Αυτός ο ιός είναι σφαιρικά με διάμετρο 100-120 mm. Ο ιός βρίσκεται στο κεντρικό τμήμα του κωνικού πυρήνα nukleokapside, την κύρια πρωτεΐνη της πρωτεΐνης ρ24. Nukleokapsidi ενσωματωμένα στο RNA του ίδιου μορίου, μια αντίστροφη μεταγραφάση, integraza, ένζυμα proteaza και τα γονίδια που συντονίζουν όλα τα στάδια του κύκλου ζωής του HIV. Nukleokapside που περιβάλλεται από μία μήτρα, η οποία αποτελείται από την πρωτεΐνη ρ17. Το εξωτερικό καλύπτεται με μεμβράνη ιό charpaspitakutsayin. στρώμα Λιπαρά της μεμβράνης είναι glyukoproteidner (GP), τα οποία είναι σημαντικά κύτταρα στόχοι για τον ιό να αναγνωρίσει και διείσδυση του ιού στη διαδικασία. Στο δρόμο τους, είναι σαν τα μανιτάρια, το καπάκι ταιριάζει με την εξωτερική μεμβράνη και αποτελείται από gp120- από την votike ενσωματωμένο απευθείας στη μεμβράνη και αποτελείται gp41-. Ένας αγώνας πόδι 1-3 κουμπί.\nΓια διείσδυση του ιού στο κύτταρο πρέπει πρώτα να ενισχύσει την επιφάνειά του. Αυτό εξαρτάται από την αλληλεπίδραση μεταξύ του ιού και της προς τα έξω συμμόρφωση μεμβράνη κυττάρου στόχου. Θα πρέπει να ταιριάζουν μεταξύ τους σαν ένα κλειδί στην κλειδαριά. Η Marker, η οποία επιτρέπει τον HIV να αναγνωρίσει το κύτταρο-στόχο, η επιφάνεια των + υποδοχέων CD4 ( CD4 + κύτταρα ). gp120- στα κύτταρα-στόχους με τον ιό συνδέεται με τους υποδοχείς επί της εξωτερικής μεμβράνης (Τ- λεμφοκύτταρα, μονοκύτταρα, μακροφάγα, κ.λπ.). Ακολουθείται από κυτταρική σύντηξη και ιικές μεμβράνες. gp41- στον ιό και κυτταρικές μεμβράνες έρχονται πιο κοντά, αφού οποία λαμβάνει χώρα η σύντηξη μεμβράνης και ο ιός διεισδύει στο κύτταρο-στόχο. Τ-λεμφοκύτταρα και μονοκύτταρα (μακροφάγα) όστρακα kemokinayin βρέθηκαν στα συν-υποδοχείς, οι οποίοι συμμετέχουν ενεργά σε αυτή τη διαδικασία. Είναι γνωστοί ως CCR5 και CXCR4 kemoretseptorner. Nukleokapside του ιού, με όλα τα περιεχόμενά του, μέσω του κυτταροπλάσματος, που διαχωρίζεται από το ιικό RNA έχει αναδρομική trankriptazan και integrazan. Αντίστροφη μεταγραφάση ενζύμου επιρροή του DNA για να αρχίσει τη σύνθεση DNA και των προκυπτόντων προϊού. Το κύτταρο στόχος για τον πυρήνα του και περνά tsitoplazmayits HIV integraza επίδραση του ενζύμου εισαχθεί γονιδιώματος του κυττάρου. Μετά τη συγχώνευση των ιικών και κυτταρικών genomneri περίοδος αρχίζει εμπιστευτικές HIV λοίμωξη, η ολοκλήρωση του οποίου χαρακτηρίζεται από την ενεργοποίηση του DNA provirusi. Πάλι αντίστροφης μεταγραφάσης δράση ενζύμων λαμβάνει χώρα με την αντίστροφη μεταγραφή του DNA σε RNA, DNA, RNA proviruse μετατραπεί σε αντιγραφή του ιού, ξεκινά η αναπαραγωγή αντιγράφων, virioni όλα τα συστατικά της σύνθεσης. Virionnern εκκρίνεται από το κύτταρο μέσω της κυτταρικής μεμβράνης, boghbojman. Έτσι, εισέρχεται στο κύτταρο-στόχο και να αναπτυχθεί η γενετική συσκευές του, τον ιό HIV είναι υποχρεωμένη να παράγει τα νέα σωματίδια στέλεχος. MIAV μολυνθεί κύτταρο σε ένα εργοστάσιο μοιάζει, “ο ιός αρχίζει να παράγει δομικά μέρη του κυττάρου μέσα havakvum” νέους ιούς. Βγαίνοντας από το μολυσμένο κύτταρο, είναι ικανός να μολύνει νέα κύτταρα CD4 +. Στο τέλος, εξάντληση, μολυσμένα CD4 + κύτταρα πεθαίνουν. Σταδιακά, ο αριθμός τους μειώνεται, έτσι ώστε το άτομο αναπτύσσει μια ανοσολογική ανεπάρκεια και να γίνει αβοήθητοι ενάντια σε διάφορες μολυσματικές και ογκολογικές παθήσεις. Η ασθένεια έχει καταστεί εμφανές τέλος του HIV, το στάδιο του AIDS.\nΈτσι, ένας από τους καθοριστικούς παράγοντες στην παθογένεια της λοίμωξης από τον ιό HIV, τα CD4 + λεμφοκύτταρα βλάβη. Η νόσος εμφανίζεται σε μια σταδιακή μείωση του αριθμού των CD4 + λεμφοκυττάρων και να παρεμβαίνει με τη λειτουργία τους, με αποτέλεσμα την κατάθλιψη ανοσία. Υγιείς σώμα CD4 + λεμφοκύτταρα αριθμό 800-1200, και το στάδιο του AIDS μειώθηκε σε περίπου 200 και κάτω. Υπάρχουν δύο τύποι HIV: HIV-1 και HIV-2. MIAV1 έχει εξαπλωθεί σε όλες τις ηπείρους και είναι κεντρικής σημασίας για την ανάπτυξη της επιδημίας της νόσου, και MIAV2 είναι πιο συχνή στη Δυτική Αφρική. MIAV1 και MIAV2 διαφέρουν ως προς τις διαρθρωτικές τους, hakatsnayin παθολογικά χαρακτηριστικά και ιδιότητες. Μελέτες έχουν δείξει ότι είναι σε αντίθεση με MIAV1 MIAV2 ευκολότερη να μεταφερθεί, αυτή τη φορά από τη στιγμή που τις κλινικές εκδηλώσεις της λοίμωξης έως ότου η ασθένεια είναι μικρότερη.\nMIAV1 και MIAV2 θα έχει πολλές υποτύπου (AJ), που έχουν διαφορετική επικράτηση στον κόσμο, όπως επίσης και διάφορες ομάδες με λοίμωξη HIV πληθυσμό. Για παράδειγμα, η πιο κοινή A yentatipe, ομο- και αμφιφυλόφιλους μεταξύ των ΧΕΝ, Β yentatipe και περισσότερο.\nHIV έχει μια έντονη μεταβλητότητα. Αυτό είναι 10, και σύμφωνα με ορισμένους συγγραφείς, 100 φορές μεγαλύτερη από την μεταβλητότητα του ιού της γρίπης. Ο ασθενής μπορεί να απενεργοποιηθεί σε διαφορετικό υποτύπο του ιού HIV, τα οποία διαφέρουν στη βιολογική τους δραστικότητα. Επιπλέον, παράλληλα με την εξέλιξη της νόσου στο σώμα του ασθενούς χωρίζονται στις περισσότερες HIV-παθογόνους υποτύπου και ταχύτερη απόδοση.\nHIV είναι πολύ ασταθής εξωτερικό περιβάλλον. Αυτό είναι ένα πολύ γρήγορο απολυμαντικά vochn-chanum, UV και όλα τα είδη των ιοντιζουσών ακτινοβολιών, 560C- από υψηλή θερμοκρασία χάνει δραστηριότητα μέσα σε 30 λεπτά, ενώ βράζει, αμέσως. HIV είναι πολύ ευαίσθητη σε κοινές μεθόδους αποστείρωσης και θανατώνονται με άλλους ιούς (όπως ηπατίτιδα Β -ες) με τη βοήθεια των μεθόδων που αναπτύχθηκαν για την καταστροφή.\nΚάθε ασθένεια μεταξύ HIV-μολυσμένα άτομα που είναι HIV-πηγή. Τους για HIV βρίσκεται σε όλα τα υγρά του σώματος, αλλά υπάρχει επαρκής ποσότητες του ιού για τη μόλυνση μόνο αίμα, σπέρμα, κολπικές εκκρίσεις και το μητρικό γάλα. Αυτό σημαίνει ότι είναι δυνατόν να μολυνθεί με τον ιό HIV,\nσεξουαλικά, όλα τα είδη (κολπική, πρωκτική, στοματική) διείσδυση κατά τη σεξουαλική επαφή,\nμέσω του αίματος, chakhtazertsvats σύριγγες, βελόνες και άλλα ιατρικά εφόδια και εργαλεία που χρησιμοποιείτε, μεταγγίσεις αίματος, όργανο του pokhpastvastman,\nΗ μητέρα στο παιδί του ιού HIV μπορεί να έχουν μολυνθεί κατά τη διάρκεια της εγκυμοσύνης, του τοκετού, θηλασμού.\nHIV σεξουαλική μετάδοση\nΜπορεί να μολυνθεί με τον ιό HIV, ως αποτέλεσμα της σεξουαλικής επαφής χωρίς προφυλακτικό και πάλι.\nαυξάνει την πιθανότητα μόλυνσης από HIV σε περίπτωση που έχει ένα μεγάλο αριθμό εταίρων.\nΑπό την άποψη της HIV λοίμωξη του πρωκτού σχέσεις είναι η πιο επικίνδυνη. Αυτό συμβαίνει επειδή το βλεννογόνο του ορθού λόγω δομικό χαρακτηριστικό του ιού πιο εύκολα να περάσει μέσα από το αίμα. του κινδύνου μόλυνσης από τον ιό HIV τόσο για παθητική και ενεργός εταίρος. Ο κίνδυνος μόλυνσης είναι ακόμη συμβεί πριν την εκσπερμάτωση, όταν παράγονται σε μεγάλες ποσότητες nakhasermnayin όχι υγρό, η ποσότητα του ιού μπορεί να είναι επαρκής για τη μόλυνση.\nΟι γυναίκες είναι πιο ευάλωτες στον ιό HIV. Ο άνθρωπος γυναίκα πιθανότητα μετάδοσης του ιού είναι περίπου 3 φορές μεγαλύτερη από εκείνη του άνδρα και της γυναίκας. Αυτό οφείλεται στο γεγονός ότι οι γυναίκες έχουν μια μεγαλύτερη επιφάνεια του βλεννογόνου των γεννητικών οργάνων, η πυκνότητα του σπέρματος ήταν πολύ υψηλότερη από ό, τι HIV κολπικές εκκρίσεις. ηλικία της γυναίκας έχει επίσης κάποια σημασία σε λοίμωξη HIV. της μήτρας vzikn ευνοϊκότερη ζώνη για τον ιό να διεισδύει το βλεννογόνο των συνθηκών ευνοϊκότερο γι ‘αυτήν, ειδικά για τις γυναίκες κάτω των 20 ετών ή άνω των 45 σε. τραχήλου της διάβρωσης, κολπική σπείρες είναι επίσης παράγοντες που συμβάλλουν στη μόλυνση από τον ιό HIV.\nΗ παρουσία των σεξουαλικώς μεταδιδόμενων νοσημάτων αυξάνει σημαντικά τον κίνδυνο μόλυνσης από τον ιό HIV.\nTlpatum μειώνει τον κίνδυνο των ανδρών της λοίμωξης.\nμετάδοσης του HIV μέσω του αίματος\nδηλητηρίαση του αίματος συμβαίνει όταν το αίμα περιέχει τον ιό HIV διαπερνά τους βλεννογόνους του σώματος (μάτια, μύτη, στόμα) ή κατεστραμμένο δέρμα (που πιστεύεται ότι είναι αξιόπιστες άθικτο φραγμό του δέρματος με τον ιό). Ο ιός μπορεί να μεταδοθεί κατά τη διάρκεια διάφορες ιατρικές παρεμβάσεις, ιδιαίτερα κατά τη διάρκεια μεταγγίσεων αίματος, μεταμοσχεύσεις οργάνων, τεχνητή γονιμοποίηση, chakhtazertsvats βελόνες, σύριγγες, με τη χρήση των ιατρικών εργαλείων, την απόδοση του τατουάζ. Chakhtazertsvats βελόνα και τη σύριγγα με τη μετάδοση του ιού HIV είναι ένα σοβαρό πρόβλημα, ιδίως για τους ΧΕΝ, η εξάπλωση της χρήσης ναρκωτικών. Σε αυτήν την περίπτωση, η μετάδοση του ιού HIV είναι δυνατή όχι μόνο chakhtazertsvats μέσω βελονών και συρίγγων. Αυτό το φάρμακο μπορεί επίσης να είναι ένας παράγοντας για την μετάδοση της μόλυνσης. HIV μπορεί να διεισδύσει σε αυτό, όταν το φάρμακο λαμβάνεται η συνολική χωρητικότητα χρησιμοποιημένες σύριγγες όταν τα φάρμακα που χρησιμοποιούνται για την παρασκευή των HIV λοίμωξη ανθρώπινο αίμα μολυσμένων συριγγών, καθώς επίσης και όταν χρησιμοποιείται χωρίς το ανοσοποιητικό διπλό φλυτζάνια, κουτάλια και φίλτρα. λοίμωξης από τον HIV μπορεί να προκληθεί από ακόμη και μια απλή ένεση του φαρμάκου.\nΜετάδοση του ιού HIV από τη μητέρα στο παιδί της λοίμωξης HIV\nHIV μπορεί να μεταδοθεί από τη μητέρα στο παιδί κατά τη διάρκεια της εγκυμοσύνης, του τοκετού και του θηλασμού. Με τον τρόπο αυτό, η πιθανότητα μετάδοσης του HIV χωρίς προληπτικά μέτρα κυμαίνονται από 25-45 τοις εκατό. Λόγω του συγκροτήματος των προληπτικών μέτρων για τη μείωση του κινδύνου μητέρα στο παιδί μετάδοσης του HIV σε 1-2%. μόλυνση από τον ιό HIV από τη μητέρα στο οδοί μετάδοσης του HIV παιδί και τον κίνδυνο\nΚατά τη διάρκεια της εγκυμοσύνης 5-10%\nχρόνος παράδοσης 10-20%\nΜεταφέρονται στο έμβρυο μέσω του πλακούντα κατά τη διάρκεια της εγκυμοσύνης, η λοίμωξη όταν έχει υποστεί βλάβη ή φλεγμονή. Σε τέτοιες περιπτώσεις, οι προστατευτικές ιδιότητες πλακούντα αποδυναμώνεται, επιτρέποντας HIV να διεισδύσει στην εμβρυϊκή οργανισμό. HIV μπορεί να μεταδοθεί σε ένα έμβρυο στις οκτώ εβδομάδες της κύησης, αλλά αυτό συμβαίνει συνήθως στα τελευταία τμήματα της εγκυμοσύνης. ο κίνδυνος μολύνσεως του εμβρύου στο αίμα της μητέρας κατά την εγκυμοσύνη εξαρτάται από την πυκνότητα του HIV, της γενικής υγείας της. Εάν το αίμα της μητέρας για την πυκνότητα του HIV είναι υψηλή, η πιθανότητα μόλυνσης αυξάνεται ένα παιδί. Σεξουαλικώς μεταδιδόμενα νοσήματα, αναιμία, παρουσία του διαβήτη, νεφρική νόσο, τα ναρκωτικά, τον καπνό και αλκοόλ μπορεί να αυξήσει τον κίνδυνο μετάδοσης του ιού HIV στο βρέφος. Τοκετός τη γέννηση του παιδιού είναι ο τρόπος για να μολυνθεί από το αίμα της μητέρας, κολπικές εκκρίσεις, ή μέσω της επαφής μαζί τους για να καταπιεί. ο κίνδυνος μετάδοσης του ιού HIV αυξάνει την περιγεννητική διαταραχές, παρατεταμένη (διάρκειας άνω των 4 ωρών) ξηρή περίοδο, που συνοδεύεται από μαιευτικές επεμβάσεις αιμορραγίας κατά τη διάρκεια του τοκετού (shekahatum, σταυροί ptghaparki, κλπ) συνέπειες. μωρό ο θηλασμός μπορεί να μολυνθούν μέσω του μητρικού άμεσα γάλα ή θηλές, το δέρμα γύρω από τη θηλή αιμορραγία τραυματισμούς μετά την κατάποση αίμα της μητέρας. HIV μπορούν να ζήσουν και να αναπαραχθούν μόνο μέσα σε ένα ζωντανό κύτταρο, και το κύτταρο είναι σε θέση να επιβιώσουν σε ένα πολύ σύντομο χρονικό διάστημα. Ως εκ τούτου, σε αντίθεση με τους περισσότερους ιούς, ο ιός HIV δεν μπορεί να μεταδοθεί στον αέρα, το νερό, τα είδη διατροφής και νοικοκυριού. Επομένως, δεν είναι δυνατό να μολυνθεί με τον ιό HIV με τον ιό HIV μέσω της καθημερινής επαφής, χειραψία, αγκαλιές, φιλιά φιλικό σε γενικές γραμμές, κλινοσκεπάσματα, είδη ένδυσης, χρησιμοποιήσετε την τουαλέτα. HIV δεν μεταδίδεται με τα κουνούπια ή άλλα έντομα που τσιμπούν.\nδεν έχει ακόμη αναπτύξει τον ιό HIV σε σωματικά θεραπείες αφαίρεσης. Η λεγόμενη σύγχρονη μορφή της ανώτερης αντιική θεραπεία για τη θεραπεία του HIV, η οποία επιτρέπει την αποτελεσματική αναστέλλουν και να επιβραδύνει την ανάπτυξη του HIV σε AIDS, και τον ιό, η οποία επιτρέπει σε ένα άτομο μολυσμένο με τον ιό HIV να ζήσουν μια πλήρη ζωή. Σε αυτήν την περίπτωση, η ανθρώπινη διάρκεια ζωής είναι περιορισμένη όχι από τον HIV, αλλά οι φυσικές διαδικασίες της γήρανσης, αν το φάρμακο διατηρείται στο αποτέλεσμα. Ωστόσο, η συστηματική εφαρμογή σε λίγα χρόνια θεραπείας, το φάρμακο που χρησιμοποιείται στην ευαισθησία του οργανισμού είναι εξασθενημένο, η μετάλλαξη ζωντανό ιό και προκύπτει η ανάγκη για την ανάπτυξη νέων μεθόδων θεραπείας.\nΜεγάλη σημασία δίνεται στην προστασία της υγείας των μη-φαρμακολογικά μέσα. υγιεινό τρόπο ζωής, σωστή διατροφή, το στρες και καιρό arevaharumnerits φοροδιαφυγής ισχυρό, υγιεινό ύπνο ένα θετικό αντίκτυπο στην ποιότητα ζωής των πασχόντων.\nΈνωση των Βρετανών εμπειρογνωμόνων συμβουλεύει. θεραπεία για τον HIV έχει ξεκινήσει πριν από την ανάπτυξη του AIDS, η αρχική θεραπεία θα πρέπει να περιλαμβάνει τουλάχιστον δύο φαρμακευτική αγωγή, η θεραπεία θα πρέπει να είναι σταθερή στο χρόνο, deghoraykanere αλλάξει.\nΕπί του παρόντος, τα προφυλακτικά είναι ο καλύτερος τρόπος για την πρόληψη της εξάπλωσης της μόλυνσης μέσω της σεξουαλικής επαφής.\nΟικουμενική μέτρο της διακριτικής ευχέρειας.\nκάλυμμα ή φόρεμα δέρμα ουλές και οι τραυματισμοί,\nαίμα και άλλα φυσιολογικά υγρά με ένα σφουγγάρι για να πλύνετε τα χέρια του μετά από σαπούνι και ζεστό νερό,\nΚαθημερινά απολυμαντικά για τον καθαρισμό του αίματος και άλλα φυσιολογικά υγρά στοιχεία από τα κομμάτια,\nφροντίστε να φοράτε προστατευτικά γάντια καθαριότητα,\nshpvats ρούχα με μολυσμένο αίμα θα πρέπει να φυλάσσονται σε ειδική σακούλα, ξεχωριστά, πλύνετε πλυντήρια, ζεστό νερό και επίσης ξηρό ζεστό ξήρανση.\nPrevious Όφρα χιλιάδες


10 + 1 Απαντήσεις για το Πρόγραμμα του Υπουργείου Τουρισμού «Τουρισμός Για Όλους» - etravelnews.gr\n4 Αυγούστου 2020, 9:15 πμ\n10 + 1 Απαντήσεις για το Πρόγραμμα του Υπουργείου Τουρισμού «Τουρισμός Για Όλους».\nΠροϋπόθεση για το πρόγραμμα «Τουρισμός για όλους» αποτελεί η διαμονή διάρκειας τεσσάρων διανυκτερεύσεων.\nΤι γίνεται αν αποχωρήσω νωρίτερα από τις τέσσερις διανυκτερεύσεις;\nΣε αυτήν την περίπτωση το e-voucher ακυρώνεται, σύμφωνα με τα οριζόμενα στη Δημόσια Πρόσκληση. Το σύνολο του κόστους της διαμονής βαρύνει το δικαιούχο.\nΜπορώ να παρατείνω τη διαμονή μου στο κατάλυμα πέρα από τις τέσσερις διανυκτερεύσεις;\nΠέραν των τεσσάρων διανυκτερεύσεων τις οποίες καλύπτει το πρόγραμμα «Τουρισμός για όλους», η συμφωνία για το ενοίκιο του καταλύματος γίνεται ανάμεσα στον πάροχο και το δικαιούχο. Το Υπουργείο Τουρισμού δεν εμπλέκεται σε αυτή τη συμφωνία.\nTopRightπρόγραμμα τουρισμός για όλουςυπουργείο Τουρισμού


Αρχική σελίδαInternetFacebook: φέρνει reactions και mentions στον Messenger\nΌπως έδειξε πρόσφατη έρευνα, τα Facebook reactions είναι ιδιαίτερα δημοφιλή στην Ελλάδα, κι έτσι αναμένεται θετική αποδοχή από τις νέες βελτιώσεις που έρχονται. Συγκεκριμένα, το Facebook προσθέτει τώρα αυτή τη δυνατότητα και στον Messenger.\nΜάλιστα εδώ θα υπάρχουν και δύο ακόμα (thumbs up & thumbs down). Επίσης θα φαίνεται το reaction που έχει κάνει κάθε χρήστης στα μηνύματα σας, όπως δηλαδή γίνεται και στα posts του timeline. Όταν γίνεται κάποιο reaction, θα το βλέπετε ως animated εφέ, αν έχετε ανοικτό το thread εκείνη τη στιγμή, σε διαφορετική περίπτωση θα λαμβάνετε notification. Μπορείτε να κάνετε react τόσο σε προσωπικά όσο και σε ομαδικά μηνύματα, σε κείμενο, βίντεο, stickers, GIF, ακόμα και σε emoticons.\nΈνα (ίσως πιο χρήσιμο) χαρακτηριστικό που έρχεται στον Messenger, είναι η υποστήριξη mentions. Μπορείτε δηλαδή να προσθέσετε το σύμβολο @ σε ένα μήνυμα και αμέσως μετά (χωρίς κενό) να γράψετε το όνομα ενός φίλου σας. Έτσι θα δημιουργηθεί ένα link προς το προφίλ του, και ο ίδιος θα ειδοποιηθεί ότι έγινε mention στη συγκεκριμένη συζήτηση. Και πάλι, με τον ίδιο τρόπο που γίνεται στα συνηθισμένα posts και comments. Τα δύο αυτά χαρακτηριστικά, θα είναι επιπλέον διαθέσιμα στο WorkChat και στο WorkPlace.


Συμμετοχή της Ε.Φ.Ε.Ε.Θ. στις κινητοποιήσεις της ΓΣΕΒΕΕ στις 17/05\nΣ.Ο.Λ.-Ν.Θ.: Κάλεσμα στην 24ωρη γενική απεργία της 17ης Μαΐου\nΚάλεσμα Ε.Λ.Φ.Ε.Ε. Ν. Ηλείας για συμμετοχή στις κινητοποιήσεις στις 17 Μαΐου 2017\nΗ Ε.Φ.Ε.Ε.Θ. συμμετέχει ενεργά στις κινητοποιήσεις της Τετάρτης 17/5/2017 που έχει εξαγγείλει η ΓΣΕΒΕΕ και καλεί όλα τα μέλη της, την ημέρα αυτή να κλείσουν τα γραφεία τους, να μη διεξαγάγουν καμία εργασία, να συμμετέχουν μαζικά και να δώσουν δυναμικά το παρόν.\nΟι Λογιστές-Φοροτεχνικοί θα κάνουμε προσυγκέντρωση στις 10:30 κάτω από τα γραφεία του ΟΕΕ-ΠΤΚΜ (Αριστοτέλους 26) και ομαδικά ως κλάδος θα οδεύσουμε στην κεντρική συγκέντρωση που θα γίνει στις 11:00 μπροστά στο Εργατοϋπαλληλικό Κέντρο Θεσσαλονίκης (Αριστοτέλους 32).\nΜε την παρουσία μας θέλουμε να διατρανώσουμε την αντίθεσή μας στην εκ νέου αύξηση της φορολογίας, των ασφαλιστικών εισφορών και στην πολιτική που ακολουθείται και η οποία έχει σαν αποτέλεσμα το κλείσιμο όλο και περισσότερων Μικρομεσαίων Επιχειρήσεων.\nΓια να μην κλείσουμε τα γραφεία μας οριστικά, ας τα κλείσουμε την Τετάρτη 17/5/2017.


Έδωσαν ραντεβού σε δασική περιοχή και τον εκτέλεσε - CreteDoc - Ειδήσεις, Νέα, Επικαιρότητα - Κρήτη, Ηράκλειο, Χανιά, Ρέθυμνο, Λασίθι, Ελλάδα, Κόσμος\nΑρχική / ΕΙΔΗΣΕΙΣ / ΕΛΛΑΔΑ / Έδωσαν ραντεβού σε δασική περιοχή και τον εκτέλεσε\nΑγριο φονικό αποκαλύφθηκε στη Ρόδο, όταν μετά από πολύωρη αναζήτηση εντοπίστηκε το ΙΧ επιχειρηματία της Κρητηνίας, με τον ίδιο να βρίσκεται νεκρός μέσα σε αυτό.\nΣύμφωνα με όσα μεταδίδει η τοπική ιστοσελίδα rodiaki.gr, το θύμα ήταν κάτοικος του χωριού, 45 ετών. Σύμφωνα με τις ίδιες πληροφορίες, ο φερόμενος ως δράστης της δολοφονίας είναι ένας 43χρονος.\nΕίχαν δώσει ραντεβού σε δασική περιοχή\nΟι πρώτες πληροφορίες θέλουν το θύμα να είχε δώσει ραντεβού με κάτοικο της περιοχής του Εμπωνα, σε δασική περιοχή ανάμεσα σε Σιάννα-Κρητηνία. Η συνάντηση όπως αποδείχτηκε ήταν μοιραία, καθώς κάτω από άγνωστες μέχρι στιγμής συνθήκες οι δύο άνδρες είχαν συμπλοκή με αποτέλεσμα ο δράστης να βγάζει πιστόλι και να πυροβολεί εν ψυχρώ τον 45χρονο επιχειρηματία.\nΣύμφωνα πάντα με τη rodiaki, θύτης και θύμα φαίνεται να είχαν οικονομικές διαφορές, ενώ σημειώνεται ότι οι αστυνομικοί έφθασαν στη σύλληψη του φερόμενου δράστη, μετά από μαρτυρία της συζύγου του θύματος, η οποία τους ενημέρωσε για το μοιραίο ραντεβού.\nTags ΔΟΛΟΦΟΝΙΑ ΕΚΤΕΛΕΣΗ ΕΠΙΧΕΙΡΗΜΑΤΙΑΣ ΘΑΝΑΤΟΣ ΝΕΚΡΟΣ ΡΟΔΟΣ


Έμφαση στο «πράσινο» αυτοκίνητο | Οικονομία | DW | 17.09.2009\nΑνοίγει σήμερα τις πύλες τoυ το 63ο Διεθνές Σαλόνι Αυτοκινήτου της Φραγκφούρτης (ΙΑΑ). Στην τελετή των εγκαινίων κύρια ομιλήτρια θα είναι η Αγκ. Μέρκελ που θα απευθύνει μήνυμα αισιοδοξίας από τη Φραγκφούρτη.\nΣτο φετινό Σαλόνι Αυτοκινήτου της Φραγκφούρτης θα δώσουν το παρόν 780 εκθέτες. Είναι κατά 25% λιγότεροι σε σχέση με πέρυσι. Μια εξέλιξη που αποδίδεται στην παγκόσμια οικονομική κρίση.\nΣτο επίκεντρο της φετινής έκθεσης θα είναι τα οικονομικά και φιλικά προς το περιβάλλον αυτοκίνητα. Πολλές αυτοκινητοβιομηχανίες παρουσιάζουν ηλεκτροκίνητα μοντέλα, η μαζική παραγωγή των οποίων θα αρχίσει σε δύο με τρία χρόνια. Αλλά αυτό δεν σημαίνει ότι περνά σε δεύτερη μοίρα η ταχύτητα και τα PS. Maserati, Lamborghini και Ferrari είναι εκεί και δίνουν βροντερό παρών. Άλλωστε στις κατηγορίες αυτές το μόνο που δεν παίζει ρόλο είναι η κατανάλωση καυσίμων.\nT ο Mercedes SLS AMG\nΥπάρχουν βέβαια και κατασκευαστές που συμπεριφέρονται πιο έξυπνα. Παράδειγμα η Daimler με το Mercedes SLS AMG. Ένα όνειρο σε τέσσερις τροχούς με τις εντυπωσιακές πόρτες, των οποίων ο μηχανισμός του ανοίγματος βρίσκεται στην οροφή του αμαξώματος και έτσι ανοίγουν προς τα επάνω. Ρετρό γραμμές με σύγχρονη αισθητική. Και όχι μόνο. Σε τέσσερα χρόνια το Mercedes SLS AMG θα έλθει στην αγορά στην ηλεκτροκίνητη εκδοχή του. Αλλά η Daimler διαπρέπει πλέον ούτως ή άλλως και στις χαμηλότερες κατηγορίες, όπως τονίζει ο επικεφαλής του τμήματος ανάπτυξης Τόμας Βέμπερ. «Το Smart-Elektro-Drive είναι το εισιτήριο για τον κόσμο της ηλεκτρικής κίνησης. Και μετά πάμε στο επόμενο σκαλί. Μπαίνουμε στη δεύτερη γενεά, η οποία χαρακτηρίζεται από κίνηση χωρίς ρύπους, ειδικά στις αστικές περιοχές. Υπάρχει ακόμη ωστόσο ένα μεγάλο πρόβλημα: Που θα γίνεται ο εφοδιασμός του αυτοκινήτου, διερωτάται ο κ. Βέμπερ.\nΗ απάντηση της Audi\nΤο σχέδιο e-tron της Audi\nΤην απάντηση δίνει μερικές δεκάδες μέτρα έξω από την αίθουσα της Mercedes, η RWE, ο γερμανικός όμιλος παραγωγής ενέργειας. Η RWE έχει εγκαταστήσει στο προαύλιο έναν σταθμό ηλεκτρικής τροφοδοσίας, που παραπέμπει στην μελλοντική εικόνα των πρατηρίων καυσίμων. Εκεί μπορούμε να φανταστούμε το E-Tron, στο οποίο η Audi επένδυσε όλες της τις τεχνολογικές καινοτομίες. «Το E-Thron είναι σε κάθε του λεπτομέρεια Audi. Ένα μοντέλο που αποσπά την προσοχή μας και αντικατοπτρίζει τη στρατηγική που ακολουθούμε. Θέλουμε να φτιάχνουμε υψηλής ποιότητας, σπορ αυτοκίνητα που θα έχουν ωστόσο τη δυνατότητα να διανύουν μεγάλες αποστάσεις. Και νομίζω ότι θα τα καταφέρουμε. Το 2012 θα φέρουμε στην αγορά έναν μικρό αριθμό οχημάτων», υπόσχεται ο επικεφαλής του τομέα παραγωγής της γερμανικής αυτοκινητοβιομηχανίας Φρανκ Ντρέβες.\nΤο υβριδικό της BMW\nΤα υβριδικά της BMW\nΟι ανταγωνιστές πάντως δεν κοιμούνται. Η BMW είναι εδώ με το φουτουριστικό της μοντέλο Vision Efficient Dynamic. Πρόκειται για ένα υβριδικό σύστημα κίνησης που αποτελείται από έναν turbodiesel και δύο ηλεκτροκινητήρες. Έχει τελική 250 χιλιόμετρα την ώρα. Ο επικεφαλής του τμήματος ανάπτυξης της BMW Κλάους Ντρέγκερ είναι περήφανος για το μοντέλο. «Είμαστε προετοιμασμένοι. Εκτιμούμε ότι η έξοδος από την κρίση περνάει από μία στρατηγική που μας θέλει να παρουσιάζουμε ένα στόλο με τη χαμηλότερη κατανάλωση καυσίμων στην Premium Class στη Γερμανία αλλά και στην Ευρώπη», επισημαίνει ο Κλάους Ντρέγκερ.\nΗ Better Place αλλάζει τις μπαταρίες!\nΙδιαίτερο ενδιαφέρον παρουσιάζει τέλος η εταιρεία Better Place. Η αμερικανική εταιρεία κατασκευάζει στο Ισραήλ, στη Δανία και την Αυστραλία ένα δίκτυο πρατηρίων αλλαγής μπαταριών κίνησης αυτοκινήτων. Όπως πηγαίνει κανείς στο βενζινάδικο σήμερα θα πηγαίνει στο πρατήριο της Better Place και θα αλλάζει τις αποφορτισμένες μπαταρίες με φορτισμένες. Και όπως υπογραμμίζει ο ιδρυτής και διευθύνων σύμβουλος της εταιρείας Shai Agassi: «Βλέπουμε ότι έχουν ωριμάσει οι συνθήκες. Τα ηλεκτροκίνητα αυτοκίνητα είναι πλέον εδώ, οι υποδομές είναι εδώ και φυσικά το επιχειρηματικό μοντέλο. Οι αυτοκινητοβιομηχανίες άρχισαν ήδη να βγάζουν χρήματα από τα ηλεκτροκίνητα. Η βιωσιμότητα είναι διασφαλισμένη, όχι μόνο για το περιβάλλον αλλά και για τις επιχειρήσεις», τονίζει ο κ. Agassi.\nΈμφαση στο «πράσινο» αυτοκίνητο (mp3)\nΜόνιμος σύνδεσμος http://p.dw.com/p/JiqG


Alpha Mentor :: Studies & Project Management - ΤΗΘΥΣ : Ένα επισκέψιμο Φυσικό Ιχθυοτροφικό Πάρκο. Μια εμπειρία που θα αξίζει να ζήσετε.\nΤΗΘΥΣ : Ένα επισκέψιμο Φυσικό Ιχθυοτροφικό Πάρκο. Μια εμπειρία που θα αξίζει να ζήσετε.\nH ανάπτυξη και λειτουργία του Ιχθυοτροφικού - Οικοτουριστικού Πάρκου ΤΗΘΥΣ - νότια του χωριού Ν. Πόροι Πιερίας - πραγματοποιείται σε μισθωμένη έκταση 1.000 περίπου στρεμμάτων. Αφορά έναν υγρότοπο, ο οποίος αμφιτροφοδοτείται από τη θάλασσα με δύο φυσικές διόδους και από τη στράγγιση γλυκών νερών από τον ορεινό όγκο του νότιου τμήματος του Ολύμπου. Είναι η πρώτη φορά στη Χώρα μας, όπου επιχειρείται η πολλαπλή και παράλληλα ήπια αξιοποίηση ενός μισθωμένου δημοσίου ιχθυοτροφείου που εκτός των άλλων περιλαμβάνει:\nτην ανάπτυξη ερευνητικών προγραμμάτων και δραστηριοτήτων φυσικού εργαστηρίου και εφαρμοσμένης βιολογίας, χώρου επίδειξης καινοτομιών ΑΠΕ και αειφορικής διαχείρισης σύγχρονων περιβαλλοντικών προβλημάτων και χώρου άσκησης πρακτικής φοιτητών, σε συνεργασία με ακαδημαϊκά ιδρύματα και ερευνητικούς φορείς.\nΓια τον σκοπό αυτό η διεύθυνση της ΤΗΘΥΣ δρομολόγησε αντίστοιχου χαρακτήρα συνεργασίες με Εργαστήρια του Αριστοτελείου Πανεπιστημίου Θεσσαλονίκης, του Πολυτεχνείου Θεσσαλονίκης, του Πολυτεχνείου Κρήτης, καθώς και τις εξειδικευμένες εταιρίες ΝΕΑΡΧΟΣ και Alpha MENTOR .\nΣτον πίνακα που ακολουθεί, αποτυπώνεται το γενικό πλαίσιο των εν λόγω συνεργασιών:\nΠΟΛΥΤΕΧΝΕΙΟ ΚΡΗΤΗΣ – ΤΜΗΜΑ ΜΗΧΑΝΙΚΩΝ ΠΕΡΙΒΑΛΛΟΝΤΟΣ\nΕργαστήριο Βιοχημικής Μηχανικής & Περιβαλλοντικής Τεχνολογίας\n1. Διαχείριση ρύπων αύλακας.\n2. Αντιμετώπιση ρύπων πυθμένα και παρόχθιας ζώνης.\nΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣ/ΝΙΚΗΣ – ΤΜΗΜΑ ΒΙΟΛΟΓΙΑΣ\n1. Διαχείριση των ζωοπλαγκτικών πληθυσμών.\n2. Γενετική ταυτοποίηση πληθυσμών αύλακας.\n3. Εκπόνηση εργασιών και πρακτικής άσκησης.\n1. Καλλιέργεια του δίθυρου μαλακίου Ostreaedulis.\n2. Διαχείριση του καρκινοειδούς Melikertuskerathurus.\nΑ.Π.Θ. – ΤΜΗΜΑ ΜΗΧΑΝΟΛΟΓΩΝ ΜΗΧΑΝΙΚΩΝ\nΕργαστήριο Μετάδοσης Θερμότητας και Περιβαλλοντικής Μηχανικής,\n2. Εργαλεία περιβαλλοντικής εκπαίδευσης και επίδειξης\nΕΛΛΗΝΙΚΗ ΦΥΚΟΛΟΓΙΚΗ ΕΤΑΙΡΙΑ\n1. Μελέτη φυκών παράκτιας ζώνης.\n2. Ανάπτυξη εργαλείων περιβαλλο-ντικής εκπαίδευσης.\n1. Παροχή υπηρεσιών παρακολούθησης και αξιολόγησης φυσικο-χημικών παραμέτρων νερού.\n2. Τεχνογνωσία υδατοκαλλιεργειών.\n1. Επιχειρησιακός σχεδιασμός & ανάπτυξη.\n2. Θεσμική ωριμότητα παρεμβάσεων.\n3. Υποστήριξη χρηματοδοτήσεων.